Άρθρο 05 – Τροποποίηση άρθρου 13 του ν.3468/2006 | Yπουργείο Περιβάλλοντος και Ενέργειας\nΑρχική Ρυθμίσεις για την εξυγίανση ειδικού λογαριασμούΆρθρο 05 – Τροποποίηση άρθρου 13 του ν.3468/2006\nΆρθρο 05 – Τροποποίηση άρθρου 13 του ν.3468/2006\n1. Η περίπτωση β΄ της παραγράφου 1 του άρθρου 13 του ν.3468/2006 αντικαθίσταται, για όλους τους σταθμούς ΑΠΕ και ΣΗΘΥΑ που τίθενται σε δοκιμαστική λειτουργία ή ενεργοποιείται η σύνδεσή τους μετά την έναρξη ισχύος του παρόντος, ως εξής:\n«β) Η τιμολόγηση της ηλεκτρικής ενέργειας κατά την προηγούμενη περίπτωση εκτός από την ηλεκτρική ενέργεια που παράγεται από φωτοβολταϊκούς σταθμούς για τους οποίους έχουν οριστεί ξεχωριστές τιμές από το ν.3734/2009 (Α’ 8), όπως ισχύει, γίνεται με βάση τα στοιχεία του ακόλουθου πίνακα:\nΤιμή Ενέργειας (€/MWh) χωρίς ενίσχυση\nΤιμή Ενέργειας (€/MWh) με ενίσχυση\n1 Αιολική Ενέργεια που αξιοποιείται με χερσαίες εγκαταστάσεις ισχύος ≤5MWe\n2 Αιολική ενέργεια που αξιοποιείται με χερσαίες εγκαταστάσεις ισχύος από 5MWh έως και 20MWe\n3 Αιολική ενέργεια που αξιοποιείται με χερσαίες εγκαταστάσεις ισχύος >20MWe\n4 Υδραυλική Ενέργεια που αξιοποιείται με μικρούς υδροηλεκτρικούς σταθμούς με εγκατεστημένη ισχύ ≤1MWe\n5 Υδραυλική Ενέργεια που αξιοποιείται με μικρούς υδροηλεκτρικούς σταθμούς με εγκατεστημένη ισχύ από 1MWe έως και 5MWe\n6 Υδραυλική Ενέργεια που αξιοποιείται με μικρούς υδροηλεκτρικούς σταθμούς με εγκατεστημένη ισχύ από 5MWe έως και 15MWe\n7 Ηλιακή ενέργεια που αξιοποιείται από ηλιοθερμικούς σταθμούς ηλεκτροπαραγωγής χωρίς σύστημα αποθήκευσης\n8 Ηλιακή ενέργεια που αξιοποιείται από ηλιοθερμικούς σταθμούς ηλεκτροπαραγωγής με σύστημα αποθήκευσης, το οποίο εξασφαλίζει τουλάχιστον 2 ώρες λειτουργίας στο ονομαστικό φορτίο\n9 Γεωθερμική ενέργεια χαμηλής θερμοκρασίας κατά την παρ. 1στ του άρθρου 2 του νόμου 3175/2003 (Α’ 207)\n10 Γεωθερμική ενέργεια υψηλής θερμοκρασίας κατά την παρ. 1στ του άρθρου 2 του νόμου 3175/2003 (Α’ 207)\n11 Βιομάζα (ή βιορευστά) που αξιοποιείται μέσω θερμικών διεργασιών (καύση, αεριοποίηση, πυρόλυση), από σταθμούς με εγκατεστημένη ισχύ ≤1MW (εξαιρουμένου του βιοαποδομήσιμου κλάσματος αστικών αποβλήτων)\n12 Βιομάζα (ή βιορευστά) που αξιοποιείται μέσω θερμικών διεργασιών (καύση, αεριοποίηση, πυρόλυση), από σταθμούς με εγκατεστημένη ισχύ από 1MW έως και 5MW (εξαιρουμένου του βιοαποδομήσιμου κλάσματος αστικών αποβλήτων)\n13 Βιομάζα (ή βιορευστά) που αξιοποιείται μέσω θερμικών διεργασιών (καύση, αεριοποίηση, πυρόλυση), από σταθμούς με εγκατεστημένη ισχύ >5MW (εξαιρουμένου του βιοαποδομήσιμου κλάσματος αστικών αποβλήτων)\n14 Αέρια εκλυόμενα από χώρους υγειονομικής ταφής και εγκαταστάσεις βιολογικού καθαρισμού και αξιοποιούνται από σταθμούς με εγκατεστημένη ισχύ ≤2MW\n15 Αέρια εκλυόμενα από χώρους υγειονομικής ταφής και εγκαταστάσεις βιολογικού καθαρισμού και αξιοποιούνται από σταθμούς με εγκατεστημένη ισχύ >2MW\n16 Βιοαέριο που προέρχεται από την αναερόβια χώνευση βιομάζας (ενεργειακών καλλιεργειών, ενσιρωμάτων χλωρής νομής γεωργικών καλλιεργειών, κτηνοτροφικών και αγροτοβιομηχανικών οργανικών υπολειμμάτων και αποβλήτων, αποβλήτων βρώσιμων ελαίων και λιπών, ληγμένων τροφίμων) και αξιοποιείται από σταθμούς με εγκατεστημένη ισχύ ≤3MW\n17 Βιοαέριο που προέρχεται από την αναερόβια χώνευση βιομάζας (ενεργειακών καλλιεργειών, ενσιρωμάτων χλωρής νομής γεωργικών καλλιεργειών, κτηνοτροφικών και αγροτοβιομηχανικών οργανικών υπολειμμάτων και αποβλήτων, αποβλήτων βρώσιμων ελαίων και λιπών, ληγμένων τροφίμων) και αξιοποιείται από σταθμούς με εγκατεστημένη ισχύ >3MW\n18 Λοιπές Α.Π.Ε. εκτός Φωτοβολταϊκών (συμπεριλαμβανομένων και των σταθμών ενεργειακής αξιοποίησης του βιοαποικοδομήσιμου κλάσματος αστικών αποβλήτων που πληρούν τις προδιαγραφές της Ευρωπαϊκής νομοθεσίας όπως εκάστοτε αυτές ισχύουν)\n19 ΣΗΘΥΑ με χρήση Φυσικού Αερίου ≤1 MW κατηγορίες (α) ή (γ)\n88 + ΣΡ\n76 + ΣΡ\n20 ΣΗΘΥΑ με χρήση Φυσικού Αερίου ≤1 MW λοιπών κατηγοριών\n92 + ΣΡ\n21 ΣΗΘΥΑ με χρήση Φυσικού Αερίου >1 MW και ≤ 5 MW κατηγορίες (α) ή (γ)\n70 + ΣΡ\n22 ΣΗΘΥΑ με χρήση Φυσικού Αερίου >1 MW και ≤ 5 MW λοιπών κατηγοριών\n84 + ΣΡ\n74 + ΣΡ\n23 ΣΗΘΥΑ με χρήση Φυσικού Αερίου >5 MW και ≤ 10 MW κατηγορίες (α) ή (γ)\n65 + ΣΡ\n24 ΣΗΘΥΑ με χρήση Φυσικού Αερίου >5 MW και ≤ 10 MW λοιπών κατηγοριών\n78 + ΣΡ\n25 ΣΗΘΥΑ με χρήση Φυσικού Αερίου > 10 MW και ≤ 30 MW κατηγορίες (α) ή (γ)\n68 + ΣΡ\n26 ΣΗΘΥΑ με χρήση Φυσικού Αερίου > 10 MW και ≤ 30 MW λοιπών κατηγοριών\n72 + ΣΡ\n66 + ΣΡ\n27 ΣΗΘΥΑ με χρήση Φυσικού Αερίου > 30 MW κατηγορίες (α) ή (γ)\n61 + ΣΡ\n28 ΣΗΘΥΑ με χρήση Φυσικού Αερίου > 30 MW λοιπών κατηγοριών\n60 + ΣΡ\nΟι κατηγορίες «με ενίσχυση» και «χωρίς ενίσχυση» του ανωτέρω πίνακα Α έχουν ως ακολούθως:\nΜε ενίσχυση: Η υλοποίηση της επένδυσης πραγματοποιήθηκε με χρήση δημόσιας ενίσχυσης, και συγκεκριμένα με χρήση άμεσης ενίσχυσης (επιχορήγηση) ή ισοδύναμης ενίσχυσης με άλλα μέσα (αφορολόγητα αποθεματικά, απαλλαγή από φόρο εισοδήματος, επιδότηση επιτοκίου) σε ποσοστό μεγαλύτερο από 20% επί του κόστους της επένδυσης όπως έχει διαμορφωθεί έως την ημερομηνία έναρξης δοκιμαστικής λειτουργίας του σταθμού ή πραγματοποίησης της σύνδεσής του, κατά περίπτωση, και αποτυπώνεται στο λογιστικό σύστημα και τις λογιστικές καταστάσεις του παραγωγού.\nΧωρίς ενίσχυση: Η υλοποίηση της επένδυσης πραγματοποιήθηκε χωρίς τη χρήση δημόσιας ενίσχυσης όπως αυτή περιγράφεται στο προηγούμενο εδάφιο.\nόπου οι βαθμοί απόδοσης σε Ανώτερη Θερμογόνο Δύναμη (ΑΘΔ) όπως στον παρακάτω πίνακα Β.\nn=72%, ne= 33%, nhr= 81%\nn=67%, ne=33%, nhr= 81%\nΣΗΘΥΑ με χρήση Φυσικού Αερίου > 1 MW και ≤ 5 MW κατηγορίες (α) ή (γ)\nn=72%, ne=35%, nhr=81%\nΣΗΘΥΑ με χρήση Φυσικού Αερίου > 1 MW και ≤ 5 MW λοιπών κατηγοριών\nn=67%, ne=35%, nhr=81%\nΣΗΘΥΑ με χρήση Φυσικού Αερίου > 5 MW και ≤ 10 MW κατηγορίες (α) ή (γ)\nΣΗΘΥΑ με χρήση Φυσικού Αερίου > 5 MW και ≤ 10 MW λοιπών κατηγοριών\nΣΗΘΥΑ με χρήση Φυσικού Αερίου > 10 Mw και ≤ 30 MW κατηγορίες (α) ή (γ)\nΣΗΘΥΑ με χρήση Φυσικού Αερίου > 10 MW και ≤30 MW λοιπών κατηγοριών\nΣΗΘΥΑ με χρήση Φυσικού Αερίου > 30 MW κατηγορίες (α) ή (γ)\nn=72%, ne = 35%, nhr=81%\nΣΗΘΥΑ με χρήση Φυσικού Αερίου > 30 MW λοιπών κατηγοριών\nΌπου στην υφιστάμενη νομοθεσία γίνεται αναφορά στις κατηγορίες α εώς ιζ του πίνακα της παρούσης όπως αυτός ίσχυε προ της αντικατάστασής του από τον πίνακα Α αυτή νοείται ως αναφορά στις κατηγορίες 1 έως 28 του πίνακα Α και η αντιστοίχιση γίνεται με βάση την περιγραφή της κάθε κατηγορίας.».\n2. Στο τέλος του άρθρου 13 του ν.3468/2006 προστίθενται παράγραφοι 9 και 10 ως εξής:\n«9. Με απόφαση του Υπουργού Περιβάλλοντος, Ενέργειας και Κλιματικής Αλλαγής, που εκδίδεται μετά από γνώμη της ΡΑΕ, μπορεί να μεταβάλλεται και να εξειδικεύεται το σύνολο ή μέρος των στοιχείων του ανωτέρω πίνακα Α και ιδίως όσον αφορά στις τιμές και στην ειδικότερη κατηγοριοποίηση ανά τεχνολογία ΑΠΕ και ισχύ, καθώς και να καθορίζεται ο τρόπος υπολογισμού του συντελεστή ρήτρας φυσικού αερίου (ΣΡ). Για τη μεταβολή και εξειδίκευση αυτή λαμβάνονται κυρίως υπόψη η διείσδυση των σταθμών του ανωτέρω πίνακα στο ενεργειακό ισοζύγιο της χώρας και ο βαθμός επίτευξης των εθνικών στόχων διείσδυσης των ΑΠΕ. Με απόφαση του Υπουργού Περιβάλλοντος, Ενέργειας και Κλιματικής Αλλαγής, που εκδίδεται μετά από γνώμη της ΡΑΕ μπορούν να καθορίζονται τα ετήσια όρια εγκατεστημένης ισχύος κάθε κατηγορίας του ανωτέρω πίνακα η επίτευξη των οποίων αποτελεί την κύρια αιτιολογική βάση για μεταβολή των τιμών του πίνακα.\n10. α) Για τις κατηγορίες 7, 8, 9, 11, 12, 13, 16 και 17 του πίνακα Α, τα επίπεδα συνολικής ισχύος σταθμών που τίθενται σε δοκιμαστική λειτουργία ή ενεργοποιείται η σύνδεσή τους μετά την 1.1.2014 και η παραγόμενη ενέργεια των οποίων θα αποζημιώνεται με τις τιμές του πίνακα αυτού έχουν ως ακολούθως:\nαα) Κατηγορίες 7 και 8: στο Διασυνδεδεμένο Σύστημα 100 MW, στο Μη Διασυνδεδεμένο Σύστημα 10% επί της συνολικής εγκατεστημένης ισχύος κάθε ανεξάρτητου συστήματος,\nγγ) Κατηγορίες 11 έως 13: στο Διασυνδεδεμένο Σύστημα 40 MW,\nδδ) Κατηγορίες 16 και 17: στο Διασυνδεδεμένο Σύστημα 25 MW.\nβ) Τα ανωτέρω επίπεδα ισχύος (MW) μπορούν να αυξάνονται με απόφαση του Υπουργού Περιβάλλοντος, Ενέργειας και Κλιματικής Αλλαγής, που εκδίδεται μετά από γνώμη της ΡΑΕ, λαμβάνοντας υπόψη τη μείωση του κόστους των τεχνολογιών και τη διαμόρφωση των τιμών του πίνακα A της παραγράφου 1.\nγ) Η παραγόμενη ενέργεια σταθμών οι οποίοι τίθενται σε δοκιμαστική λειτουργία ή ενεργοποιείται η σύνδεσή τους μετά την 1.1.2014 καθ’ υπέρβαση των επιπέδων συνολικής ισχύος της παρούσας εγχέεται στο ηλεκτρικό Σύστημα/ Δίκτυο με όρους λειτουργίας συστήματος και αγοράς.\nδ) Με απόφαση του Υπουργού Περιβάλλοντος, Ενέργειας και Κλιματικής Αλλαγής, που εκδίδεται μετά από γνώμη της ΡΑΕ δύναται να ρυθμίζεται κάθε αναγκαίο θέμα για την εφαρμογή των διατάξεων της παρούσης παραγράφου.».\n3. Οι παράγραφοι 3 και 7 του άρθρου 13 του νόμου 3468/2006 τροποποιούνται και προστίθεται παράγραφος 8 ως ακολούθως:\nβ) Η τιμή, με βάση την οποία τιμολογείται η ηλεκτρική ενέργεια που παράγεται από τις μονάδες ελεγχόμενης παραγωγής Υβριδικού Σταθμού που αξιοποιούν την αποθηκευμένη ενέργεια στο σύστημα αποθήκευσής του και εγχέεται στο Δίκτυο του Μη Διασυνδεδεμένου Νησιού, καθορίζεται στην άδεια παραγωγής του Υβριδικού Σταθμού. Ο καθορισμός αυτός γίνεται με βάση το μέσο οριακό μεταβλητό κόστος παραγωγής ηλεκτρικής ενέργειας που εκτιμάται ότι έχουν, κατά το χρόνο έκδοσης της άδειας παραγωγής, οι συμβατικές μονάδες του Αυτόνομου Ηλεκτρικού Συστήματος για την κάλυψη της ηλεκτρικής ενέργειας που ζητείται από το Μη Διασυνδεδεμένο Νησί και η οποία καλύπτεται, εν προκειμένω, από τις ανωτέρω μονάδες ελεγχόμενης παραγωγής του Υβριδικού Σταθμού. Η τιμή που ορίζεται στο πρώτο εδάφιο δεν μπορεί να είναι κατώτερη από την τιμή με την οποία τιμολογείται η ηλεκτρική ενέργεια που απορροφά ο Υβριδικός Σταθμός από το Δίκτυο για την πλήρωση του συστήματος αποθήκευσής του, προσαυξημένη με ποσοστό 25%. Επιπλέον της τιμής που ορίζεται στο πρώτο εδάφιο, στην άδεια παραγωγής καθορίζεται ελάχιστη τιμή για την ηλεκτρική ενέργεια που παράγεται από τις μονάδες ελεγχόμενης παραγωγής Υβριδικού Σταθμού που αξιοποιούν την αποθηκευμένη ενέργεια στο σύστημα αποθήκευσής του και εγχέεται στο Δίκτυο του Μη Διασυνδεδεμένου Νησιού. Ο προηγούμενος καθορισμός γίνεται με βάση την εγγυημένη τιμή των αιολικών σταθμών της περίπτωσης α (χωρίς χρήση κινήτρων) του Πίνακα του άρθρου 5 του παρόντος νόμου, που κάθε φορά ισχύει στα Μη Διασυνδεδεμένα Νησιά επαυξημένη κατά 50% ώστε να καλύπτονται οι απώλειες ενέργειας στον κύκλο αποθήκευσης του υβριδικού σταθμού.\n7. Με απόφαση της ΡΑΕ θα αναπροσαρμόζονται κατά τα οριζόμενα στις περιπτώσεις α΄, β΄ και γ΄ της παραγράφου 3 ανά πενταετία η τιμή της ηλεκτρικής ενέργειας που παράγεται ή απορροφάται από Υβριδικό Σταθμό Α.Π.Ε. και ανά δεκαετία η τιμή της διαθεσιμότητας ισχύος του Υβριδικού Σταθμού Α.Π.Ε. διακριτά για κάθε αυτόνομο σύστημα. Οι άδειες που θα χορηγούνται θα αναφέρονται στις τιμές που ισχύουν κατά το χρόνο χορήγησής τους.\n8. Για τις περιπτώσεις Υβριδικών Σταθμών Α.Π.Ε. που έχει ήδη εκδοθεί άδεια παραγωγής η ΡΑΕ οφείλει μετά από αίτημα των ενδιαφερομένων και εντός 3 μηνών από την έναρξη ισχύος του νόμου, το αργότερο, να τροποποιήσει την άδεια σύμφωνα με τα προβλεπόμενα στην παράγραφο 3.»\n13 Μαρτίου 2014, 15:47 | BIG SOLAR\nΣχετικά με τις προβλέψεις του νέου Νομοσχεδίου που αφορούν στην παραγωγή ηλεκτρικής ενέργειας από Βιοαέριο, θα θέλαμε να θέσουμε υπόψη σας κάποιες παρατηρήσεις, που προκύπτουν όχι από θεωρητικές επεξεργασίες αλλά από την εμπειρία μας ως επενδυτών στο εν λόγω αντικείμενο.\nΣυγκεκριμένα, η εταιρεία μας, ως βασικός μέτοχος της εταιρείας ειδικού σκοπού ΒΙΟΑΕΡΙΟ ΠΕΛΛΑΣ Α.Ε., είναι έτοιμη να ξεκινήσει την κατασκευή μονάδας παραγωγής ηλεκτρικής και θερμικής ενέργειας από Βιοαέριο, ισχύος 1MWe στην περιοχή Πέλλας/Γιαννιτσών. Για τη μονάδα αυτή έχουμε υπογράψει Σύμβαση Αγοραπωλησίας ηλεκτρικού ρεύματος με τη Λ.ΑΓ.Η.Ε. Α.καθώς επίσης Σύμβαση Χρηματοδότησης του project μέσω του προγράμματος Jessica της Ευρωπαϊκής Τράπεζας Επενδύσεων. Προφανώς, σε όλες τις ανωτέρω ενέργειες έχουμε προβεί βάσει ενός επιχειρηματικού σχεδίου, το οποίο προβλέπει έσοδα από την πώληση της παραγόμενης ηλεκτρικής ενέργειας υπολογισμένα με την μέχρι σήμερα ισχύουσα τιμή των €253/MWh.\nΒάσει, λοιπόν, της πρόσφατης εμπειρίας μας τόσο από την διεξοδική μελέτη και διερεύνηση των διαθέσιμων τεχνολογιών Βιοαερίου και των εφαρμογών τους στο εξωτερικό, όσο και από τις εκτεταμένες κατ’ ιδίαν επαφές με κτηνοτρόφους, τυροκόμους και ιδιοκτήτες μονάδων ζωικών και άλλων αποβλήτων της ευρύτερης περιοχής Πέλλας και Ημαθίας με τους οποίους έχουμε τελικά συνάψει συμφωνίες προμήθειας της πρώτης ύλης, θέλουμε να σας διαβεβαιώσουμε ότι η λειτουργία μιας μονάδας Βιοαερίου στη χώρα μας, κυρίως ως προς το βασικότερο και κρισιμότερο θέμα που είναι η εξασφάλιση και διαχείριση της πρώτης ύλης, ουδεμία σχέση έχει με τη λειτουργία αντίστοιχων μονάδων στη Βόρεια Ευρώπη, από την οποία όσοι ασχολούνται θεωρητικά με το ζήτημα αντλούν τα συμπεράσματά τους.\nΜια μονάδα Βιοαερίου διαχειρίζεται καθημερινά μεγάλες ποσότητες πρώτης ύλης-αποβλήτων και παραγόμενου λιπάσματος (ενδεικτικά, για ισχύ 1 MWe απαιτoύνται ανά ημέρα 100 τόννοι κατ’ ελάχιστο πρώτης ύλης και παράγονται 90 τόννοι λιπάσματος), οπότε το θέμα της διασφάλισης της αδιάλειπτης τροφοδοσίας με πρώτη ύλη αλλά και το θέμα του προγραμματισμού των συνολικών διακινήσεων είναι εξαιρετικά κρίσιμο και περίπλοκο. Η πρώτη ύλη-απόβλητο πρέπει να φθάνει ΚΑΘΗΜΕΡΙΝΑ και ΑΔΙΑΛΛΕΙΠΤΩΣ στο εργοστάσιο διότι πρέπει να είναι φρέσκια (έτσι μόνο δίνει καλή απόδοση σε βιοαέριο) και διότι η αποθήκευσή της απαιτεί μεγάλης δυναμικότητας και ειδικών συνθηκών αποθηκευτικούς χώρους (αποφυγή οσμών, διάβρωσης). Είναι κάτι σαν το φρέσκο γάλα που πρέπει να φτάνει καθημερινά στο εργοστάσιο γάλακτος.\nΣυνεπώς, επιβάλλεται η ύπαρξη ειδικά αδειοδοτημένου φορτηγού της μονάδας, που θα μεταφέρει την πρώτη ύλη διασφαλίζοντας τη συνεχή ροή και την ποιότητά της. Παράλληλα, ένα άλλης μορφής βυτιοφόρο ειδικών προδιαγραφών θα διανέμει το λίπασμα που παράγεται σε παρακείμενες αγροτικές εκμεταλλεύσεις, διαθέτοντας μάλιστα κατάλληλα διαμορφωμένους διανεμητές.\nΚαι ενώ όλοι με ευκολία συμφωνούν στην αρχή για τη διάθεση των αποβλήτων τους ή για την προμήθεια του οργανικού λιπάσματος, όταν έρχεται η ώρα της πράξης, δηλαδή της ουσιαστικής δέσμευσής τους για ποσότητες και χρονοδιαγράμματα, αρχίζουν οι δυσκολίες και οι αβεβαιότητες. Πρέπει να γίνει κατανοητό ότι οι κτηνοτροφικές και αγροτικές εκμεταλλεύσεις, στις οποίες βασίζονται οι μονάδες Βιοαερίου για την εξασφάλιση της πρώτης ύλης που απαιτείται για τη λειτουργία τους, δεν έχουν ούτε το μέγεθος ούτε την υποδομή ούτε την οργάνωση ούτε την εμπειρία ούτε τη νοοτροπία των αντιστοίχων Βορειοευρωπαϊκών. Κατά συνέπεια, ο επενδυτής σε μια μονάδα Βιοαερίου στην Ελλάδα έχει πολύ μεγαλύτερα ρίσκα και αβεβαιότητες από εκείνον που επενδύει σε μια αντίστοιχη μονάδα στη Γερμανία ή στην Αυστρία ή ακόμη στη Βόρεια Ιταλία. Και δεν συνυπολογίζουμε το ρίσκο της χώρας, το ρίσκο της μη τήρησης της Σύμβασης Αγοραπωλησίας του ηλεκτρικού ρεύματος ή το ρίσκο των καθυστερήσεων στις πληρωμές. Άρα, είναι λάθος η προσδοκώμενη απόδοση της επένδυσής του να συγκρίνεται με τις αποδόσεις αντίστοιχων επενδύσεων σε άλλες ευρωπαϊκές χώρες. Με τις προβλεπόμενες από το υπό δημόσια διαβούλευση νομοσχέδιο ρυθμίσεις, η εσωτερική απόδοση της συγκεκριμένης επένδυσης της εταιρείας μας διαμορφώνεται σε 13,6% και ο χρόνος επανείσπραξης του κεφαλαίου σε 13 χρόνια. Σημειωτέον δε ότι οι ανωτέρω συντελεστές προκύπτουν χωρίς να υπολογίζουμε κόστος κτήσης πρώτης ύλης. Πιστεύει κανείς ότι προσδοκώμενες αποδόσεις αυτής της τάξης μεγέθους είναι ικανές να καλύψουν τις διακινδυνεύσεις, που συνεπάγεται μια επένδυση Βιοαερίου στην Ελλάδα σήμερα;\nΩς επιπλέον επιβαρυντικούς παράγοντες του κόστους μιας επένδυσης Βιοαερίου στην Ελλάδα έναντι μιας αντίστοιχης επένδυσης σε άλλη ευρωπαϊκή χώρα πρέπει να συνυπολογίσει κανείς τη δυσχέρεια εξεύρεσης χρηματοδότησης και το υψηλό της κόστος καθώς και τους απαιτητικούς αντισεισμικούς κανονισμούς, οι οποίοι επιβαρύνουν το κόστος των έργων πολιτικού μηχανικού.\nΌλα τα παραπάνω, σε συνδυασμό με τα υψηλά λειτουργικά κόστη (συντήρησης εξοπλισμού, κόστος ιδιοκατανάλωσης ενέργειας, κ.λπ.) καθιστούν την τιμή των €198/MWh εντελώς ανεπαρκή για την προσέλκυση επενδύσεων στην παραγωγή ηλεκτρικής ενέργειας από Βιοαέριο.\nΔεν θα έπρεπε να έχει προβληματιστεί η πολιτεία από το γεγονός ότι ακόμη και με την ισχύουσα τιμή των €253 δεν έχουν πραγματοποιηθεί παρά ελάχιστες επενδύσεις;\nΤο Βιοαέριο δεν είναι φωτοβολταϊκά ούτε ως προς το κόστος και την απαιτητικότητα της επένδυσης ούτε ως προς το κόστος και την απαιτητικότητα της λειτουργίας. Γι’ αυτό και όσοι φοβούνται ότι οι δήθεν αυξημένες αποδόσεις των επενδύσεων Βιοαερίου υπάρχει κίνδυνος να δημιουργήσουν μια νέα φούσκα, απλώς δεν έχουν ιδέα περί τίνος πρόκειται. Οι τιμές ισχύουν από το 2010. Αν μπορούσαν να δημιουργήσουν φούσκα θα την είχαν δημιουργήσει.\nΘα πρέπει, επίσης, οι νομοθετούντες να έχουν υπόψη ότι μονάδες Βιοαερίου πρέπει να δημιουργηθούν όχι μόνον για να ενισχύσουν την παραγωγή καθαρής ενέργειας αλλά και γιατί η λειτουργία τους είναι η μόνη λύση για τη διαχείριση των αποβλήτων των κτηνοτροφικών και πολλών γεωργικών εκμεταλλεύσεων με τρόπο νόμιμο και περιβαλλοντικά αποδεκτό.\nΕπιπλέον, οι μονάδες παραγωγής ηλεκτρικής ενέργειας από Βιοαέριο είναι μονάδες βάσης, μπορούν, δηλαδή, να λειτουργούν μέρα και νύκτα και ανεξαρτήτως καιρικών συνθηκών, παράγοντας σημαντικός για την ευστάθεια του δικτύου.\nΣυμπερασματικά, η Πολιτεία θα έπρεπε να θέτει σε προτεραιότητα την ανάπτυξη τέτοιων μονάδων και όχι να μειώνει την επενδυτική τους ελκυστικότητα ή να περιορίζει την ανάπτυξή τους στα 25 MW, γεγονός που μπορεί να οδηγήσει και σε εμπόριο αδειών.\nΟ εθνικός στόχος και η τιμή αγοραπωλησίας πρέπει να παραμείνουν αναλλοίωτα και, επιπλέον, πρέπει να επιβοηθηθεί η ανάπτυξη συνεργιών με την Τοπική Αυτοδιοίκηση και τους αγρότες και κτηνοτρόφους, ώστε να δημιουργηθούν προϋποθέσεις για περιφερειακή ανάπτυξη και ενίσχυση της ανταγωνιστικότητας των εθνικών μας αγροκτηνοτροφικών προϊόντων.\nΣε κάθε δε περίπτωση είναι απολύτως λανθασμένο και αδικαιολόγητο να γίνουν παρεμβάσεις σε ήδη ισχύουσες Συμβάσεις Αγοραπωλησίας ηλεκτρικού ρεύματος, δεδομένου ότι στην περίπτωση του Βιοαερίου οι -εντόνως αμφισβητούμενες ως προς τη νομιμότητά τους- αυτές παρεμβάσεις έχουν αμελητέα επίδραση στην εξυγίανση του λογαριασμού ΑΠΕ, που αποτελεί το στόχο του εν λόγω Νομοσχεδίου.\n13 Μαρτίου 2014, 15:45 | ΑΙΟΛΙΚΗ ΣΥΡΟΥ Α.Ε.\nΣτις προβλέψεις του νόμου δεν υπάρχει διαφοροποίηση στην τιμολόγηση αιολικών πάρκων του ΜΔΝ έναντι αντίστοιχων έργων του διασυνδεδεμένου συστήματος. Λόγω αυτής της αντιμετώπισης, τα νέα έργα στα ΜΔΝ θα λαμβάνουν τιμές από 15% έως και 22% χαμηλότερες σε σχέση με τις υφιστάμενες.\nΤα αιολικά στα ΜΔΝ μειώνουν το έλλειμμα του ειδικού λογαριασμού και δεν το αυξάνουν, καθώς αποζημιώνονται με τιμές σημαντικά χαμηλότερες από το μέσο κόστος παραγωγής των τοπικών συμβατικών σταθμών, ενώ και ο ρυθμός εγκατάστασης νέων έργων στα ΜΔΝ είναι απολύτως ελεγχόμενος, καθώς απαιτείται προκήρυξη περιθωρίου ισχύος και διαγωνιστική διαδικασία για την υλοποίηση νέων έργων.\nΩς εκ τούτου, η συγκεκριμένη πρόβλεψη καταδικάζει τα νέα -μικρής κλίμακας , ωστόσο απαραίτητα έργα αιολικών πάρκων στο ΜΔΝ, χωρίς κανένα απολύτως λόγο και χωρίς κανένα άμεσο αντίκτυπο στο αποτέλεσμα του ειδικού λογαριασμού. Αντίθετα, θα συμβάλλει στην αύξηση της συμβατικής παραγωγής στα νησιά και επομένως στην αύξηση του κόστους ΥΚΩ για τους καταναλωτές.\nΠροτείνεται να διατηρηθούν οι υφιστάμενες τιμές πώλησης ενέργειας για αιολικούς σταθμούς στα ΜΔΝ.\n13 Μαρτίου 2014, 15:39 | Μάρκελλος Βλαχόπουλος\nΤο παρόν σχόλιο αφορά την περίπτωση της βιομάζας, και σε αντίθεση με την πλειονότητα των σχολίων και αντιδράσεων από τον ευρύτερο χώρο των εμπλεκομένων στις ΑΠΕ, εστιάζει στα προτεινόμενα όρια εγκατεστημένης ισχύος.\n1.\tΤΑΜΕΙΑΚΗ ΕΠΙΒΑΡΥΝΣΗ\nΤα εγγενή χαρακτηριστικά των μονάδων ηλεκτροπαραγώγης από βιομάζα καθιστούν μια τέτοια επένδυση σημαντικά πολυπλοκότερη από τις αντίστοιχες σε Φ/Β και Α/Γ, και κατά συνέπεια τα περιθώρια ανάπτυξης του συγκεριμένου τομέα σε όρους εγκατεστημένης ισχύος είναι τάξεις μεγέθους χαμηλότερα. Το γεγονός ότι παρα το από το 2010 ευνοικό τιμολογιακό πλαίσιο η εως τώρα ανάπτυξη του συγκεκριμένου τομέα είναι μηδενική αποτελεί την σαφέστερη ένδειξη των διαφόρων στις προοπτικές ανάπτυξης της βιομαζάς στην Ελλάδα.\nΣε πλήρη ανάπτυξη τα προτεινόμενα 40MWe επιπλέον ισχύος σε βιομάζα, οδηγούν σε μια ετήσια συνολική εκροή της τάξης των €40-60 εκ. (αναλόγως της ισχύος των μονάδων που θα εγκατασταθούν και των αντιστοιχούντων FIT). Σε σύνολο εκροών για ΑΠΕ και ΣΗΘΥΑ που για το 2013 υπερέβη τα 2 δις το ποσό αυτό θα αντιστοιχεί σε ένα ποσοστό της τάξης του 2,5% επι του συνόλου των πληρωμών προς τους παραγωγούς ΑΠΕ & ΣΗΘΥΑ.\nΘεωρώντας ότι ο έλεγχος των ελλειμμάτων στην αγορά ενέργειας και η εξομάλυνση του συστήματος πληρωμών ορθώς αποτελούν την βασική κατεύθυνση του παρόντος Ν/Σ, ο προτεινόμενος νομοθετικός περιορισμός της ανάπτυξης ενός τομέα ΑΠΕ που ούτε έχει συντελέσει στην δημιουργία του ταμειακού προβλάματος στην αγορά ενέργειας, αλλά και ο οποίος ακόμα υπό το ευνοικότερο σενάριο ανάπυξής θα απορροφούσε λιγότερο από το 15% των συνολικών εκροών προς παραγωγούς ΑΠΕ και ΣΗΘΥΑ, αποτελεί μια περιττή νομοθετική παρέμβαση που περιορίζει την ανάπτυξη ενός τομέα με σημαντικά πλεονεκτήματα τα βασικότερα των οποίων παρατίθενται παρακάτω.\n2.\tΑΝΑΠΤΥΞΗ | ΤΟΠΙΚΗ ΟΙΚΟΝΟΜΙΑ | ΠΡΟΣΤΙΘΕΜΕΝΗ ΑΞΙΑ\nΣε αντίθεση με τις ανεπτυγμένες στην Ελλάδα ΑΠΕ (Φ/Β & Α/Γ) στις οποίες στην καλύτερη των περίπτωσεων τα όποια οφέλη για τις τοπικές οικονομίες εξαντλούνται στην εμπλοκή τοπικών εταιρείων και εργατικού προσωπικού στην φάση της κατασκευής, οι μονάδες βιομάζας μέσω των εφοδιαστικών αλυσίδων που απαιτούνται για την τροφοδοσία τους, δημιουργούν ευκαιρίες εισοδήματος και ανάπτυξης επιχειρηματικών δραστηριοτήτων σε τοπικό επίπεδο. Πρακτικά ευνοούν την ανάπτυξη τοπικών μικρο-οικονομιών στην περιοχή εγκατάστασης των μονάδων, προσφέρουν ενεργειακό χρήμα και ενεργειακές δουλειές (energy money & energy jobs) και εν τέλει σημαντικές προοπτικές τοπικής ανάπτυξης ιδιαίτερα στην τόσο δοκιμαζόμενη από την κρίση Ελληνική περιφέρεια.\nΗ διεθνής πρακτική και εμπειρία δείχνει ότι το 70% των χρημάτων που δαπανώνται στην βιομάζα παραμένει στην τοπική οικονομία σε σχέση με περίπου 10% που ισχύει στην περίπτωση εισαγόμενων ορυκτών καυσίμων όπως το πετρέλαιο και το φυσικό αέριο.\nΕξίσου επίκαιρο και σχετικό με τα παραπάνω, αλλά και στην κατεύθυνση της ενεργειακής αυτονομίας που θα έπρεπε να αποτελεί άξονα του ενεργειακού σχεδιασμού της χώρας, είναι και η δυνατότητα των μονάδων βιομάζας να τροφοδοτήσουν τοπικά δίκτυα τηλεθέρμανσης με φθηνή και καθαρή θερμότητα.\n3.\tΕΝΕΡΓΕΙΑΚΟ ΜΕΙΓΜΑ & ΕΝΕΡΓΕΙΑΚΟ ΣΥΣΤΗΜΑ\nΒάσει των προτεινόμενων στο Ν/Σ ορίων ισχύος και λαμβάνοντας υπόψη την πρόβλεψη για ετήσια προσθήκη 200MWe Φ/Β, τα χαρακτηριστικά αστάθειας του Ελληνικού ενεργειακού συστήματος λόγω αιχμιακών μονάδων ΑΠΕ εντείνονται ακόμα περαιτέρω.\nΣε αντίθεση με τις μορφές ΑΠΕ που ήδη έχουν αναπτυχθεί στην Ελλάδα και των οποίων την περαιτέρω μεγέθυνση ενισχύει το παρόν Ν/Σ, η βιομάζα και η γεωθερμία αποτελούν μονάδες βάσης, λειτουργώντας σε 24ωρη βάση και άνευ των περιορισμών διαθεσιμότητας που θέτουν ο ήλιος και ο άνεμος.\nΣτις ανεπτυγμένες ενεργειακά χώρες της Δύσης, η εγκατεστημένη ισχύς μονάδων βιομάζας κυμαίνεται μεταξύ 2-5% της συνολικής εγκατεστημένης ισχύος σε ΑΠΕ. Στην γειτονική Ιταλία με συναφή με την Ελλάδα χαρακτηριστικά το αντίστοιχό ποσοστό είναι μεγαλύτερο του 4%. Στην βάση των περ. 5 GWe εγκατεστημένης ισχύος σε ΑΠΕ και ΣΗΘΥΑ στην Ελλάδα (και μη λαμβάνοντας υπόψη την περαιτέρω ανάπτυξη ισχύος) η αντίστοιχη ισχύς για την βιομάζα προσεγγίζει τα 200 MWe.\nΤα οφέλη από μονάδες βάσης ΑΠΕ είναι πολλαπλά. Σημαντικότερο όλων ωστόσο στα πλαίσια της συζήτησης για το ενεργειακό μέλλον της χώρας, αποτελεί το γεγονός ότι σε επίπεδο δικτύου και ενεργειακού σχεδιασμού, οι μονάδες αυτές μπορούν να υποκαταστήσουν 1 προς 1 την ισχύ των μονάδων ορυκτών καυσίμων. Με δεδομένη την αδυναμία των τεχνολογιών αποθήκευσης ενέργειας να προσφέρουν οικονομικά βιώσιμες λύσεις, οποιοδήποτε σενάριο ή όραμα για ενεργειακά σχήματα βασισμένα σε ΑΠΕ είναι εφικτά μόνο εάν Ανανεώσιμες μονάδες βάσης βασισμένες στις τεχνολογίες εκμετάλλευσης της βιομάζας και της γεωθερμίας γνωρίζουν σημαντική ανάπτυξη και αποτελέσουν βασικό μέρος του ενεργειακού μείγματος.\n4.\tΠΕΡΙΒΑΛΛΟΝΤΙΚΑ ΟΦΕΛΗ\nΛόγω της τριπλάσιας και τετραπλάσιας παραγωγής ηλεκτρικής ενέργειας σε σχέση με τις ανεμογεννήτριες και τα φωτοβολταικά, τα περιβαλλοντικά οφέλη από την λειτουργία μονάδων βιομάζας είναι αντιστοίχως πολλαπλάσια. Ενδεικτικά, και στην βάση έκλυσης περ. 1 τόνου CO2 ανα MW από τις λιγνιτικές μονάδες, από κάθε MW ισχύος από βιομάζα και γεωθερμία αποφεύγεται η έκλυση 8000 τόνων CO2 ετησίως.\n5.\tΟΙΚΟΝΟΜΙΚΗ ΒΙΩΣΙΜΟΤΗΤΑ ΕΚΤΟΣ ΣΥΣΤΗΜΑΤΟΣ FIT\nΑκόμα και υπό τις ευνοικότερες προυποθέσεις το κόστος παραγωγής στις μονάδες βιομάζας υπερβαίνει την ΟΤΣ. Κατά συνέπεια η πρόβλεψη για τις πλέον των 40MWe μονάδες, με όρους λειτουργίας συστήματος και αγοράς αποτελεί απαγορευτική συνθήκη για όποια επένδυση.\nΗ εταιρεία μας INMIS Energy αντιπροσωπεύει στην Ελλάδα την ηγέτιδα σε μονάδες βιομάζας εως 10MWe Ιταλική εταιρεία Turboden με περισσότερες από 220 μονάδες βιομάζας εν λειτουργία. Ως εκ τούτου εμπλεκόμαστε ενεργά στην πλειονότητα των έργων βιομάζας υπό ανάπτυξη στην Ελλάδα.\nΛόγω της έλλειψης ρευστότητας και των προβλημάτων του Ελληνικού χρηματοπιστωτικού συστήματος, σε μεγάλο αριθμό έργων στα οποία εμπλέκεται η εταιρεία μας, κινητοποιούνται κεφάλαια του εξωτερικού τα οφέλη από την επένδυση των οποίων στην χώρα μας θα περιοριστούν σημαντικά υπό τις προβλέψεις του παρόντος Ν/Σ για τα όρια ισχύος.\nΠΡΟΤΑΣΗ ΑΝΑΘΕΩΡΗΣΗΣ ΟΡΙΩΝ ΙΣΧΥΟΣ ΓΙΑ ΜΟΝΑΔΕΣ ΒΙΟΜΑΖΑΣ\nΔιεθνώς η εγκατεστημένη ισχύς μονάδων βιομαζας κυμαίνεται μεταξύ 0,5-3% της συνολικής εγκαστεστημένης ισχύος, ενώ και στις μεσογειακές με συναφή με την Ελλάδα χαρακτηριστικά σε 3-4% της εγκατεστημένης ισχύος σε ΑΠΕ. Στην βάση των περ. 17GWe συνολικής εγκατεστημένης ισχύος στην Ελλάδα και των 4,5GW ισχύος σε ΑΠΕ και ΣΗΘΥΑ τα ποσοστά αυτά αντιστοιχούν σε 5 με 10 φορές υψηλότερα όρια από τα προτεινόμενα 40 MWe.\nΒάσει όλων των παραπάνω προτείνεται η ριζική τροποποίηση των προτεινόμενων ορίων για την βιομάζα από 40 MWe συνολικά σε 40MWe ετησίως και συμφώνα με τις ορθές προβλέψεις του Ν/Σ για τα Φ/Β περί προσαύξησης των ετήσιων ορίων κατά την υπολειπόμενη διαφορά από το προηγούμενο έτος.\nΗ επιβολή της έκτακτης εισφοράς καθώς και το παρόν Ν/Σ αποτελούν σαφή απόδειξή των λαθών στον σχεδιασμό της ενεργειακής πολιτικής, της αστοχίας σε βασικούς οικονομικούς υπολογισμούς αλλά και της έλλειψης ισορροπίας μεταξύ πολιτικού οράματος και οικονομικής πραγματικότητας.\nΚαταληκτικά, προτείνουμε τις ως άνω τροποποιήσεις εκτιμώντας πως όσον αφορά την βιομαζα το παρόν Ν/Σ κινείται εκ νέου προς την λάθος κατεύθυνση, και ελπίζοντας ότι οι απόψεις των εταιρειών του χώρου που παρατίθενται στα πλαίσια της παρούσας διαβούλευσης λαμβάνονται υπόψη όταν βασίζονται σε πραγματικά στοιχεία και επσημαίνουν τα νέα λάθη στον σχεδιασμό για τις ΑΠΕ.\n13 Μαρτίου 2014, 15:41 | BIG SOLAR\nΣχετικά με τις προβλέψεις του νέου Νομοσχεδίου που αφορούν στην παραγωγή ηλεκτρικής ενέργειας από Βιοαέριο, θα θέλαμε εν συντομία να θέσουμε υπόψη κάποιες σημαντικές παρατηρήσεις, που προκύπτουν όχι από θεωρητικές επεξεργασίες αλλά από την εμπειρία μας ως επενδυτών στο εν λόγω αντικείμενο.\n13 Μαρτίου 2014, 15:59 | Μάρκελλος Βλαχόπουλος\nΗ εταιρεία μας INMIS Energy (www.inmis-energy.com) αντιπροσωπεύει στην Ελλάδα την ηγέτιδα σε μονάδες βιομάζας εως 10MWe Ιταλική εταιρεία Turboden με περισσότερες από 220 μονάδες βιομάζας εν λειτουργία. Ως εκ τούτου εμπλεκόμαστε ενεργά στην πλειονότητα των έργων βιομάζας υπό ανάπτυξη στην Ελλάδα.\n13 Μαρτίου 2014, 15:10 | ΙΤΑ ΟΜΙΛΟΣ ΕΤΑΙΡΕΙΩΝ\n(α) Στις προβλέψεις του νόμου δεν υπάρχει διαφοροποίηση στην τιμολόγηση έργων των ΜΔΝ έναντι έργων του διασυνδεδεμένου συστήματος. Λόγω αυτής της αντιμετώπισης, τα νέα έργα στα ΜΔΝ θα λαμβάνουν τιμές από 15% έως και 22% χαμηλότερες σε σχέση με τις υφιστάμενες.\nΕπιπλέον, δεν πρέπει να παραγνωρίζεται το γεγονός ότι τα αιολικά στα ΜΔΝ μειώνουν το έλλειμμα του ειδικού λογαριασμού και δεν το αυξάνουν, καθώς αποζημιώνονται με τιμές σημαντικά χαμηλότερες από το μέσο κόστος παραγωγής συμβατικών σταθμών, ενώ και ο ρυθμός εγκατάστασης νέων έργων στα ΜΔΝ είναι απολύτως ελεγχόμενος, καθώς απαιτείται προκήρυξη περιθωρίου ισχύος και διαγωνιστική διαδικασία για την υλοποίηση νέων έργων.\nΩς εκ τούτου η συγκεκριμένη πρόβλεψη καταδικάζει τα νέα έργα σε ΜΔΝ, χωρίς κανένα απολύτως λόγο και χωρίς κανένα άμεσο αντίκτυπο στο αποτέλεσμα του ειδικού λογαριασμού. Αντίθετα θα συμβάλλει στην αύξηση της συμβατικής παραγωγής στα νησιά και επομένως στην αύξηση του κόστους ΥΚΩ για τους καταναλωτές.\n(β) Για κάποιες τεχνολογίες ΑΠΕ τίθεται συγκεκριμένο ανώτατο όριο ισχύος για έργα που θα τεθούν μετά την 01.01.14 σε λειτουργία. Τα όρια αυτά, ιδίως αν ισχύουν άπαξ μετά την 01.01.14 όπως αφήνεται να εννοηθεί από τη διατύπωση του Σχεδίου Νόμου, είναι εξαιρετικά χαμηλά, εντελώς εκτός των εθνικών στόχων του 20-20-20 για τις ΑΠΕ και ιδιαίτερα για τη βιομάζα και το βιοαέριο. Καθώς η βιομάζα και το βιοαέριο δεν ευθύνονται στο παραμικρό για το έλλειμμα του ειδικού λογαριασμού, είναι επιβεβλημένη η πλήρης κατάργηση της συγκεκριμένης παραγράφου 10 του άρθρου 5, ως πλήρως αντιαναπτυξιακού χαρακτήρα, που αντιβαίνει στην ισχύουσα εθνική και ευρωπαϊκή νομοθεσία.\n(γ) Αν και οι τεχνολογίες ενεργειακής αξιοποίησης της βιομάζας και του βιοαερίου είναι αποδεδειγμένα αποτελεσματικές τόσο περιβαλλοντικά (διαχείριση αποβλήτων) όσο και ενεργειακά, δέχονται –παραδόξως- μια μείωση της τάξεως του 20% στην τιμή της ταρίφας, την υψηλότερη από όλες τις ΑΠΕ πλην ΦΒ, χωρίς να ευθύνονται στο παραμικρό για τον εκτροχιασμό των χρηματορροών του ειδικού λογαριασμού. Προτείνεται, συνεπώς, να μην πραγματοποιηθεί η παραμικρή μείωση στην τιμή της ταρίφας στα έργα ενεργειακής αξιοποίησης βιομάζας και βιοαερίου.\n(δ) Επίσης, δεν υπάρχει η παραμικρή επιχειρηματολογία για το λόγο που η ΧΕ ταρίφα σε σχέση με την ΜΕ για βιομάζα-βιοαέριο ελαττώθηκε από 15% σε 10%. Ως εκ τούτου προτείνεται η διατήρηση της προσαύξησης του 15% για έργα βιομάζας ΧΕ.\n(ε) Προτείνεται στην κατηγορία 18 του πίνακα Α, να συμπεριληφθούν στις λοιπές ΑΠΕ εκτός φωτοβολταϊκών και η ενεργειακή αξιοποίηση των στερεών ανακτηθέντων καυσίμων από αστικά απορρίμματα (RDF/SRF) τα οποία αποτελούνται τουλάχιστον 50% από βιογενές κλάσμα. Τα RDF/SRF είναι καύσιμα, τα οποία αξιοποιούνται ενεργειακά σε πολλές αναπτυγμένες της Ευρώπης, με σημαντικά οφέλη τόσο ενεργειακά όσο και για το περιβάλλον, λόγω της μείωσης του φορτίου των απορριμμάτων που εναποτίθενται σε χώρους ταφής. Οι σύγχρονες μηχανικές, θερμικές και βιολογικές διεργασίες επεξεργασίας απορριμμάτων καθώς και οι σχετικές βέλτιστες διαθέσιμες τεχνικές αντιρρύπανσης, εξασφαλίζουν ότι η ενεργειακή αξιοποίηση των RDF/SRF θα είναι απολύτως σύμφωνη με την κείμενη ευρωπαϊκή και εθνική νομοθεσία για την προστασία του περιβάλλοντος.\n(στ) Προτείνεται στις κατηγορίες 14 & 15 του πίνακα Α, είναι σκόπιμο να προστεθεί και το εδάφιο «…και βιοαέριο από βιομάζα (συμπεριλαμβανομένου και του βιοαποικοδομήσιμου κλάσματος αστικών αποβλήτων)…», όπως ορθά, άλλωστε, προβλεπόταν και στο άρθρο 13 του Ν.3851/10. Η τεχνολογία της αναερόβιας χώνευσης, από την οποία προκύπτει το προς ενεργειακή αξιοποίηση βιοαέριο, έχει συγκεκριμένο εύρος κόστους εγκατάστασης και λειτουργίας, ανεξάρτητα αν σαν πρώτη ύλη χρησιμοποιούνται αγροτοκτηνοτροφικά απόβλητα ή το βιοαποικοδομήσιμο μέρος των αστικών αποβλήτων.\n(ζ) Έχουν εφαρμογή και τα σχόλια για το άρθρο 1.\nΓια τα μελλοντικά έργα ΣΗΘΥΑ δε συντρέχει κανένας απολύτως λόγος αλλαγής των κατηγοριών (άνευ σκοπιμότητας το νέο «σκαλοπάτι» στα 5 MWe το οποίο αποτελεί ένα επιπλέον εμπόδιο για τη διείσδυση της εν λόγω τεχνολογίας στο ενεργειακό μείγμα και δεν προβλέπεται σε καμία σχετική Κοινοτική Οδηγία) και κυρίως δεν υπάρχει λόγος ακόμα μεγαλύτερης μείωσης των τιμών πώλησης ηλεκτρικού ρεύματος στο σύστημα. Ούτε μείωση κόστους της τεχνολογίας υπάρχει, αλλά και σε καμία περίπτωση η Τεχνολογία ΣΗΘΥΑ είναι ώριμη στην Ελλάδα και πλησιάζει τους στόχους διείσδυσης, οι οποίοι παρεμπιπτόντως ποτέ δεν έχουν τεθεί από την Πολιτεία ως όφειλε, σε επιταγή της Ευρωπαϊκής Οδηγίας περί Ενεργειακής Αποδοτικότητας.\nΣχετικά με το νέο όριο των 5MWe θα θέλαμε να τονίσουμε ότι σε καμία απολύτως χώρα του κόσμου δεν αντιμετωπίζεται διαφορετικά μια μονάδα ΣΗΘΥΑ ισχύος 4 MWe σε σχέση με π.χ. μια των 10 MWe. Ο διαχωρισμός αυτός είναι αντίθετος και με το πνεύμα της οδηγίας 8/2004, οδηγώντας σε κατακερματισμό μονάδων αντί σε οικονομία κλίμακας χωρίς προφανή οφέλη για κανέναν. Επίσης, το γεγονός ότι με το προηγούμενο καθεστώς ήδη δεν αναπτύχθηκε ιδιαιτέρως η ΣΗΘΥΑ, τίθεται το λογικό και μη αμφισβητούμενο ερώτημα πως θα αναπτυχθεί η εν λόγω τεχνολογία περαιτέρω όταν στις νέες μονάδες (σ.σ. εάν υπάρξει επενδυτής που θα ενδιαφέρεται πλέον) προτείνεται ακόμη πιο μειωμένη αποζημίωση. Ως συμπέρασμα, καθίσταται σαφές ότι η Πολιτεία είναι ικανοποιημένη με το μέχρι στιγμής επίπεδο διείσδυσης της ΣΗΘΥΑ στην Ελλάδα.\nΣημειώνεται ότι δυνάμει του άρθρου 11 του Ν. 3734/2009, θα έπρεπε η ελληνική Πολιτεία να έχει ήδη από τότε ανιχνεύσει το δυναμικό της ΣΗΘΥΑ στην Ελλάδα και χαράξει στρατηγική ώστε να το καλύψει. Ούτε λεπτομερής μελέτη για το ουσιαστικά αναγκαίο δυναμικό έγινε ποτέ, ούτε στρατηγική υπήρξε για την ανάπτυξη της ΣΗΘΥΑ, ούτε και υπάρχει πλέον. Το προτεινόμενο Ν/Σ δεν αφήνει περιθώρια ανάπτυξης στον κλάδο και φέρνει οικονομική ασφυξία των υφιστάμενων εγκαταστάσεων, η οποία θα οδηγήσει στην ανεργία εκατοντάδες εργαζόμενους του τομέα.\n13 Μαρτίου 2014, 15:05 | ΕΛΛΗΝΙΚΑ ΠΕΤΡΕΛΑΙΑ ΑΝΑΝΕΩΣΙΜΕΣ ΠΗΓΕΣ ΕΝΕΡΓΕΙΑΣ Α.Ε.\nΆρθρο 5, παρ. 2 δεύτερο εδάφιο:\nΑναφορικά με τα επίπεδα ισχύος για έργα Βιομάζας, πρόκειται προφανώς για ετήσια όρια, διαφορετικά είναι εξαιρετικά μικρό μέγεθος. Θα πρέπει να προστεθεί η έκφραση «ανά έτος» όπως παρακάτω:\n‘’10. α) Για τις κατηγορίες 7, 8, 9, 11, 12, 13, 16 και 17 του πίνακα Α, τα επίπεδα συνολικής ισχύος σταθμών ανά έτος που τίθενται σε δοκιμαστική λειτουργία ή ενεργοποιείται η σύνδεσή τους μετά την 1.1.2014 και η παραγόμενη ενέργεια των οποίων θα αποζημιώνεται με τις τιμές του πίνακα αυτού έχουν ως ακολούθως:\n….. γγ) Κατηγορίες 11 έως 13: στο Διασυνδεδεμένο Σύστημα 40 MW ανά έτος ‘’\nΆρθρο 5, παρ. 1 Πίνακας Α: πεδίο 12.:\nΜονάδες ηλεκτροπαραγωγής με καύσιμη ύλη βιομάζα προερχόμενη από υπολείμματα γεωργικής παραγωγής κι ενεργειακά φυτά, απαιτούν μεγάλες ποσότητες α’ ύλης για τη λειτουργία τους (περίπου 10.000 τόνους/MWh το έτος).\n1.\tΤο κόστος κατασκευής καθώς και το λειτουργικό κόστος μιας μονάδας ηλεκτροπαραγωγής από σταθμό βιομάζας είναι ιδιαίτερα υψηλά (περίπου 3.000 €/kW), πολύ υψηλότερα κόστη σε σχέση με τις λοιπές τεχνολογίες,\n2.\tΔεν υπάρχει διαμορφωμένη αγορά α’ ύλης (υπολείμματα γεωργικής παραγωγής) και συνεπώς ξεκάθαρα διαμορφωμένη τιμή, για τη συγκεκριμένη χρήση σε μονάδες ηλεκτροπαραγωγής\n3.\tΜεγάλο μέρος της διαθέσιμης α’ ύλης (υπολείμματα γεωργικής παραγωγής, ξυλεία) δεσμεύεται ήδη από άλλες εφαρμογές-χρήσεις (π.χ. pellets, ζωοτροφές), σε υψηλές τιμές\n4.\tΥπάρχει ανάγκη για περισυλλογή της α’ ύλης σε μεγάλες αποστάσεις από τη μονάδα (50-100 km) προκειμένου να συγκεντρωθούν οι μεγάλες ποσότητες που απαιτούνται\n5.\tΤο κόστος περισυλλογής και μεταφοράς της α’ ύλης στη μονάδα είναι ιδιαίτερα υψηλά, συνδεόμενα με τις ανοδικές τάσεις των τιμών των καυσίμων\nΟποιαδήποτε μείωση της αρχικά ορισμένης βάσει του ν. 3468/2006 τιμής πώλησης ηλεκτρικής ενέργειας με καύσιμη ύλη βιομάζα (υπολείμματα γεωργικής παραγωγής), καθιστά μη-συμφέρουσα την υλοποίηση μιας τέτοιας επένδυσης.\n13 Μαρτίου 2014, 15:18 | ΑΙΟΛΙΚΗ ΜΗΛΟΥ Α.Ε.\nΌπως αναφέρθηκε και στα σχόλιά μας στα άρθρα 1 και άρθρα 3, δεν πρέπει να παραγνωρίζεται το γεγονός ότι τα αιολικά στα ΜΔΝ μειώνουν το έλλειμμα του ειδικού λογαριασμού και δεν το αυξάνουν, καθώς αποζημιώνονται με τιμές σημαντικά χαμηλότερες από το μέσο κόστος παραγωγής των τοπικών συμβατικών σταθμών, ενώ και ο ρυθμός εγκατάστασης νέων έργων στα ΜΔΝ είναι απολύτως ελεγχόμενος, καθώς απαιτείται προκήρυξη περιθωρίου ισχύος και διαγωνιστική διαδικασία για την υλοποίηση νέων έργων.\n13 Μαρτίου 2014, 15:35 | Quest Ενεργειακή\nΜεγάλοι αιολικοί σταθμοί δεν επιτυγχάνουν πάντα οικονομίες κλίμακας λόγω του ότι συνήθως απαιτούν μεγάλα έργα διασύνδεσης. Προτείνεται στην περίπτωση αιολικών πάρκων για τα οποία απαιτείται η κατασκευή νέου ΥΣ να προσαυξάνεται η τιμή κατά 15%.\n13 Μαρτίου 2014, 15:05 | ΕΛΛΗΝΙΚΟΣ ΣΥΝΔΕΣΜΟΣ ΒΙΟΑΕΡΙΟΥ\nΕλληνικός Σύνδεσμος Βιοαερίου (HEL.BI.O)\nΟ Σύνδεσμος μας εκπροσωπεί την πλειοψηφία των επενδυτών της κατηγορίας 16 και 17 του υπο ψήφιση Νομοσχεδίου, «Βιοαέριο που προέρχεται από την αναερόβια χώνευση βιομάζας».\nΕίναι σαφές πια τόσο από την διαβούλευση όσο και από τις παρεμβάσεις μας στoυς αρμόδιους Φορείς, ότι με τις προτεινόμενες μειώσεις των τιμών δεν μπορεί να υλοποιηθεί κανένα έργο βιοαερίου. Επιπρόσθετα το όριο των 25 MW δεν έχει καμία λογική, σε μια τεχνολογία με μηδενική εγκατεστημένη ισχύ, αλλά και γενικότερα η θέσπιση ορίων χωρίς κατοχύρωση των κριτηρίων υπαγωγής σε αυτό, δεν λαμβάνονται σε κανένα επιχειρηματικά φιλικό κράτος.\nΤο αποτέλεσμα είναι να ακυρώνεται αυτόματα ολόκληρος ο κλάδος του βιοαερίου αφού οι επενδύσεις δεν θα είναι πια σε καμία περίπτωση βιώσιμες, έχοντας όπως γνωρίζετε ανυπολόγιστες συνέπειες στον πρωτογενή τομέα.\nΠαραθέτουμε ακόμα μια φορά τα κύρια πλεονεκτήματα του βιοαερίου:\n1.Οριστική λύση στο αιώνιο πρόβλημα της διαχείρισης των 17.000.000 εκ/έτος παραγόμενων οργανικών αποβλήτων. Οι 151.306 Μικρομεσαίες Επιχειρήσεις του πρωτογενή τομέα οι οποίες παράγουν οργανικά απόβλητα θα χασουν την μοναδική βιώσιμη λύση για το πρόβλημα τους. Σημειώνουμε εδώ και την καταδίκη της χώρα μας για την διαχείριση των ζωικών υποπροϊόντων (C 248/08)\n2.Οι μονάδες βιοαερίου, αποτελούν μονάδες βάσης σταθεροποίησης του ηλεκτρικού δικτύου\n3.Το 65% περίπου του κόστους κατασκευής γίνεται από ελληνικές τεχνικές εταιρείες, έχοντας την μεγαλύτερη ελληνική προστιθέμενη αξία στην κατασκευή των μονάδων.\n4.Μια επένδυση βιοαερίου απασχολεί συνήθως 20-25 ανώτερης και ανώτατης μόρφωσης.\n5.Είναι άμεσα διασυνδεδεμένη με αρκετές δεκάδες αγροτοκτηνοτροφικές επιχειρήσεις\n6.Επιστρέφει σαν ανταποδοτικό προς τους αγρότες και κτηνοτρόφους οργανικό εδαφοβελτιωτικό λίπασμα.\nΕπιπρόσθετα αναφέρουμε τα εξής:\nΣτο κείμενο της διαβούλευσης αναφέρεται μεταξύ άλλων «Οι προβλεπόμενες αναπροσαρμοσμένες τιμές εκτιμήθηκαν λαμβάνοντας υπ’ όψιν σειρά κριτηρίων που αποδεδειγμένα επηρεάζουν την απόδοση των επενδύσεων…..».\nΘεωρούμε ότι οι μελέτες σχετικά με το βιοαερίο βασιστήκαν μόνο σε βιβλιογραφικά δεδομένα και όχι σε πραγματικές συνθήκες του σήμερα στην Ελλάδα, αγνοώντας παντελώς τις ειδικές συνθήκες που ισχύουν στην Ελλάδα και τα μοναδικά πλεονεκτήματα που αναφέραμε παραπάνω. Εχουμε υποβάλλει σχετικά τεκμηριωμένα υπομνήματα στους αρμόδιους Φορείς.\nΣτην Ελλάδα, σε αντίθεση με τις περισσότερες ευρωπαϊκές χώρες, ακόμα και οι σημερινές «αυξημένες» τιμές καταστούν τις επενδύσεις οριακά βιώσιμες για τους εξής λόγους:\n1.Αυξημένο κατασκευαστικό κόστος στην Ελλάδα σε σύγκριση με την Ευρώπη κυρίως λόγω του αντισεισμικού κανονισμού και της σύστασης της πλειοψηφίας των οργανικών αποβλήτων, όπου απαιτούν μεγαλύτερες δεξαμενές χώνευσης.\n2.Μη ύπαρξη gate fee. Η εφαρμογή ενός gate fee θα είχε τα αντίστροφα αποτελέσματα από τα αναμενόμενα ιδιαίτερα στην κακή οικονομική κατάσταση που βρίσκονται όλες οι ΜΜΕ.\n3.Υποχρεωτική πρόσληψη επιπλέον εξειδικευμένου προσωπικού βάρδιας, ανώτατης εκπαίδευσης\n4.Μεγαλύτερο κόστος προμήθειας πρώτων υλών\n5.Στην Ελλάδα, ισχύουν ιδιαίτερες συνθήκες που επηρεάζουν άμεσα τόσο το μεταφορικό όσο και το λειτουργικό κόστος των μονάδων βιοαερίου.\nΣε περίπτωση λοιπόν που ισχύσουν οι προτεινόμενες στην διαβούλευση τιμές, απαιτούμε την τροποποίηση του Νόμου, ώστε να επιστραφούν πίσω στους επενδυτές τα χρήματα που έχουν δαπανηθεί, για τους όρους σύνδεσης, οικοδομικές άδειες, και εγγυητικές επιστολές.\nΣτην άλλη περίπτωση που θα αποφασίσετε την συνέχιση του κλάδου, θεωρούμε βασικό ότι θα πρέπει να κατοχυρώνετε με κάποιο τρόπο ο επενδυτής πριν καν ξεκινήσει την υλοποίηση του επενδυτικού σχεδίου, ανεξάρτητα από το υπάρχον όριο εγκατεστημένης ισχύος ανά τεχνολογία.\nΕίναι απαραίτητη η θέσπιση διαφορετικών κριτηρίων υπαγωγής στις διατάξεις για την εξασφάλιση της αποζημίωσης της εγγυημένης τιμής, από αυτό του σκεπτικού του ν/σ ότι δηλαδή «…εφόσον στον χρόνο της τελικής σύνδεσης δεν έχει υπερκαλυφθεί το όριο της συνολικής ισχύος…». Θεωρούμε πρωταρχική και βασική προϋπόθεση κάθε έργου, την διασφάλιση της ολοκλήρωσης της επένδυσης πριν ξεκινήσει, διότι σε αντίθετη περίπτωση δεν θα υπάρξει κανένας επενδυτής που θα αναλάβει να ξεκινήσει την μονάδα του και κανένα τραπεζικό ίδρυμα που να χρηματοδοτήσει επενδύσεις ΑΠΕ, αν υπάρχει έστω και η πιο μικρή πιθανότητα να καλυφθεί το οποιαδήποτε ισχύον όριο πριν την ολοκλήρωση της κατασκευής του έργου.\nΗ παράγραφος 2.9 επίσης πρέπει να καταργηθεί. Είναι πέραν κάθε λογικής να ξεκινάει μια επένδυση ενός έργου χωρίς να γνωρίζει και να έχει ΕΞΑΣΦΑΛΙΣΕΙ την τιμή μονάδος πώλησης. Βασικό αξίωμα σε κάθε επιχειρηματικό σχέδιο ΑΠΕ, αποτελεί η κατοχύρωση, πριν την έναρξη κατασκευής, της τιμής πώλησης του ηλεκτρικού ρεύματος για όλη την περίοδο λειτουργίας του. Η τιμή πώλησης αποτελεί βασική θεμελιακή παράμετρος, η οποία καθορίζει όλους του παράγοντες που συνθέτουν το έργο. Κανένα τραπεζικό ίδρυμα, δεν θα δανειοδοτήσει κανένα έργο, γνωρίζοντας από την αρχή ότι υπάρχει έστω και μια μικρή περίπτωση μείωσης της τιμής πώλησης του ρεύματος, πριν συνδεθεί στο δίκτυο.\nΤελειώνοντας θέλουμε να προτείνουμε τα εξής:\nΗ δυσμενή θέση στην οποία έχει έρθει η ελληνική αγορά των ΑΠΕ, αποτελεί ένα γεγονός, το οποίο δεν μπορεί να αμφισβητηθεί από κανέναν. Οι μονάδες βιοαερίου είναι αυτές που θα αντιμετωπίσουν το μεγαλύτερο πρόβλημα, αν δεν μειωθεί το έλλειμα του ΛΑΓΗΕ, επειδή έχουν τα μεγαλύτερα λειτουργικά κόστη. Έτσι συμφωνούμε και επικροτούμε τις προσπάθειες για την εξάλειψη του ελλείμματος του ΛΑΓΗΕ, αλλά σε πλαίσια που υπάρχει προοπτική για την δημιουργία των έργων.\nΟ Σύνδεσμος μας, αναγνωρίζοντας το πρόβλημα στην αγορά ενέργειας από το έλλειμμα του ΛΑΓΗΕ, καθώς και την γενικότερη προσπάθεια για την μείωση του ενεργειακού κόστους των επιχειρήσεων, έχει προτείνει με κατάθεση πρότασης στο ΥΠΕΚΑ (η πρώτη κατάθεση έγινε 08 Αυγούστου 2013), καθώς και με επιστολές του προς όλους τους εμπλεκόμενους Φορείς, την εναλλακτική λύση, των 40 MW εγκατεστημένης ισχύος με τις σημερινές τιμές, η οποία συνδυάζει την υλοποίηση των επενδύσεων μαζί με την προφύλαξη του ΛΑΓΗΕ σε σχέση με το έλλειμμα του.\nΑυτό όμως που δεν μπορούμε να δεχθούμε σε καμιά περίπτωση είναι μειώσεις που ακυρώνουν τα έργα και επιπλέον χωρίς να μπορεί να αποδειχθεί μέσω τεκμηριωμένων μελετών στην Ελλάδα, ότι οι επενδύσεις είναι τελικά βιώσιμες. Τεχνολογίες, οι οποίες βρίσκονται στο ίδιο στάδιο ωρίμανσης με το βιοαερίο πχ τα ηλιοθερμικά έχουν μια μείωση της τάξεως του 1,7% και όριο τα 100 MW.\nΔεδομένου από την μία όλων όσω προαναφέραμε, δεδομένου των ειδικών συνθηκών που ισχύουν στην Ελλάδα αναφορικά με τις μονάδες βιοαερίου αυξάνοντας κατά πολύ το λειτουργικό και κατασκευαστικό κόστος σε σχέση με την Ευρώπη και δεδομένου από την άλλη πλερυά της συνολικής κατάστασης που έχει δημιουργηθεί, σας καταθέτουμε την παρακάτω τελική πρόταση: “Μείωση των σημερινών εγγυημένων τιμών της τάξεως του 2% (δύο της εκατό) έως την σύνδεση στο δίκτυο 40 MW εγκατεστημένης ισχύς από μονάδες παραγωγής βιοαερίου προερχόμενο από την αναερόβια χώνευση οργανικών υποπροϊόντων και αγροτοβιομηχανικών πρώτων υλών.”\nΕίναι αυτονόητο ότι τα 40 MW μελλοντικής εγκατεστημένης ισχύς των μονάδων βιοαερίου είναι κάτω του 1% σε σχέση με την σημερινή εγκατεστημένης ισχύ όλων των ΑΠΕ.\nΕλπίζουμε τελικά να επικρατήσει η λογική και η αλήθεια και να αποσυρθεί ότι ακυρώνει τις επενδύσεις, ώστε να μπορέσει και η χώρα μας να εκμεταλλευθεί τα μοναδικά πλεονεκτήματα του βιοαερίου.\nΕΛΛΗΝΙΚΟΣ ΣΥΝΔΕΣΜΟΣ ΒΙΟΑΕΡΙΟΥ\n13 Μαρτίου 2014, 15:50 | ΕΛΛΕΑΒΙΟΜ\n(α) Για κάποιες τεχνολογίες ΑΠΕ τίθεται συγκεκριμένο ανώτατο όριο ισχύος για έργα που θα τεθούν μετά την 01.01.14 σε λειτουργία. Τα όρια αυτά, ιδίως αν ισχύουν άπαξ μετά την 01.01.14 όπως αφήνεται να εννοηθεί από τη διατύπωση του Σχεδίου Νόμου, είναι εξαιρετικά χαμηλά, εντελώς εκτός των εθνικών στόχων του 20-20-20 για τις ΑΠΕ και ιδιαίτερα για τη βιομάζα και το βιοαέριο. Καθώς η βιομάζα και το βιοαέριο δεν ευθύνονται στο παραμικρό για το έλλειμμα του ειδικού λογαριασμού, είναι επιβεβλημένη η πλήρης κατάργηση της συγκεκριμένης παραγράφου 10 του άρθρου 5, ως πλήρως αντιαναπτυξιακού χαρακτήρα, που αντιβαίνει στην ισχύουσα εθνική και ευρωπαϊκή νομοθεσία.\n(β) Αν και οι τεχνολογίες ενεργειακής αξιοποίησης της βιομάζας και του βιοαερίου είναι αποδεδειγμένα αποτελεσματικές τόσο περιβαλλοντικά (διαχείριση αποβλήτων) όσο και ενεργειακά, δέχονται –παραδόξως- μια μείωση της τάξεως του 20% στην τιμή της ταρίφας, την υψηλότερη από όλες τις ΑΠΕ πλην ΦΒ, χωρίς να ευθύνονται στο παραμικρό για τον εκτροχιασμό των χρηματορροών του ειδικού λογαριασμού. Προτείνεται, συνεπώς, να μην πραγματοποιηθεί η παραμικρή μείωση στην τιμή της ταρίφας στα έργα ενεργειακής αξιοποίησης βιομάζας και βιοαερίου.\n(γ) Επίσης, δεν υπάρχει η παραμικρή επιχειρηματολογία για το λόγο που η ΧΕ ταρίφα σε σχέση με την ΜΕ για βιομάζα-βιοαέριο ελαττώθηκε από 15% σε 10%. Ως εκ τούτου προτείνεται η διατήρηση της προσαύξησης του 15% για έργα βιομάζας ΧΕ.\n(δ) Προτείνεται στην κατηγορία 18 του πίνακα Α, να συμπεριληφθούν στις λοιπές ΑΠΕ εκτός φωτοβολταϊκών και η ενεργειακή αξιοποίηση των στερεών ανακτηθέντων καυσίμων από αστικά απορρίμματα (RDF/SRF) τα οποία αποτελούνται τουλάχιστον 50% από βιογενές κλάσμα. Τα RDF/SRF είναι καύσιμα, τα οποία αξιοποιούνται ενεργειακά σε πολλές αναπτυγμένες της Ευρώπης, με σημαντικά οφέλη τόσο ενεργειακά όσο και για το περιβάλλον, λόγω της μείωσης του φορτίου των απορριμμάτων που εναποτίθενται σε χώρους ταφής. Οι σύγχρονες μηχανικές, θερμικές και βιολογικές διεργασίες επεξεργασίας απορριμμάτων καθώς και οι σχετικές βέλτιστες διαθέσιμες τεχνικές αντιρρύπανσης, εξασφαλίζουν ότι η ενεργειακή αξιοποίηση των RDF/SRF θα είναι απολύτως σύμφωνη με την κείμενη ευρωπαϊκή και εθνική νομοθεσία για την προστασία του περιβάλλοντος.\n(ε) Προτείνεται στις κατηγορίες 14 & 15 του πίνακα Α, είναι σκόπιμο να προστεθεί και το εδάφιο «…και βιοαέριο από βιομάζα (συμπεριλαμβανομένου και του βιοαποικοδομήσιμου κλάσματος αστικών αποβλήτων)…», όπως ορθά, άλλωστε, προβλεπόταν και στο άρθρο 13 του Ν.3851/10. Η τεχνολογία της αναερόβιας χώνευσης, από την οποία προκύπτει το προς ενεργειακή αξιοποίηση βιοαέριο, έχει συγκεκριμένο εύρος κόστους εγκατάστασης και λειτουργίας, ανεξάρτητα αν σαν πρώτη ύλη χρησιμοποιούνται αγροτοκτηνοτροφικά απόβλητα ή το βιοαποικοδομήσιμο μέρος των αστικών αποβλήτων.\n13 Μαρτίου 2014, 15:25 | ΕΣΣΗΘ\nΣχόλια για Άρθρο 5\nΈχουν εφαρμογή και τα σχόλια του ΕΣΣΗΘ για το άρθρο 1.\nΓια τα μελλοντικά έργα δε συντρέχει κανένας απολύτως λόγος αλλαγής των κατηγοριών ΣΗΘΥΑ (άνευ σκοπιμότητας το νέο «σκαλοπάτι» στα 5 MWe το οποίο αποτελεί ένα επιπλέον εμπόδιο για τη διείσδυση της εν λόγω τεχνολογίας στο ενεργειακό μείγμα και δεν προβλέπεται σε καμία σχετική Κοινοτική Οδηγία) και κυρίως δεν υπάρχει λόγος ακόμα μεγαλύτερης μείωσης των τιμών πώλησης ηλεκτρικού ρεύματος στο σύστημα. Ούτε μείωση κόστους της τεχνολογίας υπάρχει, αλλά και σε καμία περίπτωση η Τεχνολογία ΣΗΘΥΑ είναι ώριμη στην Ελλάδα και πλησιάζει τους στόχους διείσδυσης, οι οποίοι παρεμπιπτόντως ποτέ δεν έχουν τεθεί από την Πολιτεία ως όφειλε, σε επιταγή της Ευρωπαϊκής Οδηγίας περί Ενεργειακής Αποδοτικότητας.\nΣχετικά με το νέο όριο των 5MWe θα θέλαμε να τονίσουμε ότι σε καμία απολύτως χώρα του κόσμου δεν αντιμετωπίζεται διαφορετικά μια μονάδα ΣΗΘΥΑ ισχύος 4 MWe σε σχέση με π.χ. μια των 10 MWe. Ο διαχωρισμός αυτός είναι αντίθετος και με το πνεύμα της οδηγίας 8/2004, οδηγώντας σε κατακερματισμό μονάδων αντί σε οικονομία κλίμακας χωρίς προφανή οφέλη για κανέναν. Επίσης, το γεγονός ότι με το προηγούμενο καθεστώς ήδη δεν αναπτύχθηκε ιδιαιτέρως η ΣΗΘΥΑ, τίθεται το λογικό και μη αμφισβητούμενο ερώτημα πως θα αναπτυχθεί η εν λόγω τεχνολογία περαιτέρω όταν στις νέες μονάδες (σ.σ. εάν υπάρξει επενδυτής που θα ενδιαφέρεται πλέον) προτείνεται ακόμη πιο μειωμένη αποζημίωση. Ως συμπέρασμα, καθίσταται σαφές ότι η Πολιτεία είναι ικανοποιημένη με το μέχρι στιγμής επίπεδο διείσδυσης της ΣΗΘΥΑ στην Ελλάδα. Σημειώνεται ότι δυνάμει του άρθρου 11 του Ν. 3734/2009, θα έπρεπε η ελληνική Πολιτεία να έχει ήδη από τότε ανιχνεύσει το δυναμικό της ΣΗΘΥΑ στην Ελλάδα και χαράξει στρατηγική ώστε να το καλύψει. Ούτε λεπτομερής μελέτη για το ουσιαστικά αναγκαίο δυναμικό έγινε ποτέ, ούτε στρατηγική υπήρξε για την ανάπτυξη της ΣΗΘΥΑ, ούτε και υπάρχει πλέον. Το προτεινόμενο Ν/Σ δεν αφήνει περιθώρια ανάπτυξης στον κλάδο και φέρνει οικονομική ασφυξία των υφιστάμενων εγκαταστάσεων, η οποία θα οδηγήσει στην ανεργία εκατοντάδες εργαζόμενους του τομέα.


Schwarzkopf For Women -> Γαλάκτωμα-Κρέμες-Αγωγές -> Ταλαιπωρημένα μαλλιά\nSchwarzkopf BC Fibre Force Spray Conditioner\nFor Women -> Γαλάκτωμα-Κρέμες-Αγωγές -> Ταλαιπωρημένα μαλλιά\nΚωδικός: 58dc69b8532e Κατηγορία: Schwarzkopf Ετικέτες: For Women, Ταλαιπωρημένα μαλλιά\nΤο Spray Conditioner BC Fibre Force ξεμπερδεύει τα εξαιρετικά ταλαιπωρημένα μαλλιά.Η καινοτομική σύνθεση με μικροσκοπικά μόρια κερατίνης πανομοιότυπα με αυτή της τρίχας,διεισδύει στο εσωτερικό της τρίχας,ενδυναμώνοντας τη δομή των κυττάρων της και προσφέροντας αναζωογόνηση και την αίσθηση δυνατών μαλλιών.\nΔείτε περισσότερες πληροφορίες για το προϊόν: Schwarzkopf BC Fibre Force Spray Conditioner\nSchwarzkopf BC repair rescue smooth express\nΤιμή: € 27 . 80 ΠΡΟΣΦΟΡΑ: € 19 . 46 ΑΓΟΡΑ ΤΩΡΑ\nKERASTASE Fondant Nutri thermique\nΤιμή: € 24 . 70 ΠΡΟΣΦΟΡΑ: € 18 . 50 ΑΓΟΡΑ ΤΩΡΑ


Ρούτε – Μητσοτάκης. Τι είπαν οι δύο πρωθυπουργοί στη συνέντευξη τύπου. – Odysseia.gr\nΡούτε – Μητσοτάκης. Τι είπαν οι δύο πρωθυπουργοί στη συνέντευξη τύπου.\nΜητσοτάκης σε Ρούτε: Θέμα αρχής για την Ελλάδα η προάσπιση εθνικών και ευρωπαϊκών συνόρων\nΣυζητήσαμε και για το νέο σύμφωνο για το άσυλο της ΕΕ. Οφείλει να κατανείμει δίκαια τα βάρη των ροών και να είναι αποφασιστική προς τις τρίτες χώρες.Remaining Time-0:00FullscreenMute\n«Γνωρίζω ότι στην χώρα σας μπορείτε να κάνετε ευθέως ερωτήσεις. Δεν σας επιτρέπω να με προσβάλλετε σε αυτό το κτίριο.\nΔεν θέλω να με κατηγορείτε με εκφράσεις και κατηγορίες που δεν υποστηρίζονται από στοιχεία όσον αφορά το προσφυγικό. Εμείς έχουμε σώσει χιλιάδες , 200 άνθρωποι κινδύνεψαν να πνιγούν νότια της Κρήτης και κάθε μέρα σώζουμε ζωές. Ενώ την ίδια στιγμή εμποδίζουμε τις ροές από την Τουρκία και καλούμε το Λιμενικό τους να τους επιστρέψουν. Γι’ αυτό αντί να ρίχνετε την ευθύνη στην Ελλάδα θα έπρεπε να κατηγορείτε εκείνους που εκμεταλλεύονται ανθρώπους, ανέφερε ο πρωθυπουργός στην κοινή συνέντευξη τύπου με τον Μαρκ Ρούτε.


Forzajuve.gr: Γρίφος και με δύο εκπλήξεις η 11άδα της Γιουβέντους, μία σε θέση και μία στον… πάγκο\nΓρίφος και με δύο εκπλήξεις η 11άδα της Γιουβέντους, μία σε θέση και μία στον… πάγκο\nΜυστήριο επικρατεί γύρω από το πώς θα παραταχθεί απόψε στο Μεάτσα η Γιουβέντους, με τις προβλέψεις να θέλουν τον Ντιμπάλα στον πάγκο.\nΓια πρώτη φορά στη φετινή σεζόν οι δημοσιογράφοι στην Ιταλία δυσκολεύονται να δώσουν μια πιθανή 11άδα για τους μπιανκονέρι, αφού κανείς δεν μπορεί να είναι σίγουρος για το τι δοκίμασε στις τελευταίες προπονήσεις ο Μασιμιλιάνο Αλέγκρι.\nΕτσι, υπάρχουν σενάρια για 4-3-3 ή 4-2-3-1, χωρίς όμως κανείς να βάζει το χέρι του στη φωτιά. Απλά, στις εκτιμήσεις των περισσότερων το 4-3-3 είναι το επικρατέστερο, με τον Ντιμπάλα να μένει στον πάγκο στο ξεκίνημα.\nΣυγκεκριμένα, οι 11 που θεωρούνται πιο πιθανοί να ξεκινήσουν το ματς είναι οι εξής...\nΜπουφόν, Κουαδράδο (δεξί μπακ), Ρουγκάνι, Μπαρτσάλι, Αλεξ Σάντρο, Κεντίρα, Πιάνιτς, Ματουιντί, Ντάγκλας Κόστα, Μάντζουκιτς, Ιγκουαΐν.\nΑνώνυμος 28 Απριλίου 2018 - 5:05 μ.μ.\nΈχω αναφέρει πολλές φορές ότι ο Κουαδράδο θα ήταν καλή λύση για το δεξί άκρο της άμυνας την επόμενη χρονιά.Όσο υπάρχει όμως ο Λιχτστάινερ κακώς παραγκωνίζεται.Ορθώς ο Ντιμπαλά φαίνεται ότι θα μείνει εκτός αρχικού σχήματος στο οποίο όμως θα προτιμούσα τον Μπενάτια απο τον Ρουγκάνι.Καλή επιτυχία στην ομάδα μας για τον πρώτο δύσκολο απο τους 4 τελικούς.


Προανακριτική Novartis: Καταθέτει η Ράικου για τον Παπαγγελόπουλο - Newsbomb - Ειδησεις - News\nΔΙΚΑΙΟΣΥΝΗ 14/01/2020 09:10\nΠροανακριτική Novartis: Καταθέτει η Ράικου για τον Παπαγγελόπουλο\nΣτην προανακριτική επιτροπή της Βουλής καταθέτει σήμερα η Ελένη Ράικου, που θεωρείται ως μια από τους κρισιμότερους μάρτυρες της υπόθεσης, καθώς η ίδια φέρεται να έχει δώσει το προσωνύμιο «Ρασπούτιν» στον Δημήτρη Παπαγγελόπουλο.\nΗ πρώην γραμματέας κατά της Διαφθοράς δεν έχει μέχρι στιγμής κατονομάσει τον περιβόητο «Ρασπούτιν» και σήμερα θα κληθεί από τα μέλη της προανακριτικής επιτροπής να το πράξει.\nΈχει αναφέρει ωστόσο, στην κατάθεση της πως ο ίδιος ο τέως αναπληρωτής υπουργός Δικαιοσύνης αυτοαποκαλούνταν «Ρασπούτιν».\nΣήμερα, στη συνεδρίαση της επιτροπής που ξεκινά στις 4 το μεσημέρι, θα της ζητηθεί να αναφερθεί ονομαστικά στις πιέσεις και τους εκβιασμούς που η ίδια έχει καταγγείλει ότι δεχόταν να παραπέμψει πολιτικούς ακόμη και χωρίς στοιχεία.\nΣτους διαλόγους που φέρεται να είχε με τον κ. Παπαγγελόπουλο που φέρεται να ανταπέδωσε με τον χαρακτηρισμό «Μεσσαλίνα», ανέφερε χαρακτηριστικά για τις πιέσεις που δεχόταν: «Υπουργέ εγώ δεν στέλνω κανένα φάκελο χωρίς στοιχεία. Δεν παραπέμπω κανέναν χωρίς στοιχεία» με εκείνον, σύμφωνα με τις ίδιες πηγές, να της απαντά: «Στείλε εσύ το φάκελο στη Δικαιοσύνη και τα στοιχεία θα τα αναλάβουν άλλοι».\nΣτην επισήμανση της κ. Ράικου ότι «δεν είναι αυτής της σχολής», ο κ. Παπαγγελόπουλος της απάντησε πως «με αυτή τη σχολή που είσαι, να δούμε αν θα σου βγει σε καλό».\nΣτην κατάθεσή της που ήρθε στο φως τον περασμένο Σεπτέμβριο, φέρεται ακόμη, να έχει πει: «Εξάλλου ο ίδιος ο Δημήτρης Παπαγγελόπουλος επαιρόμενος για το πόσο καλά σχεδίαζε και μεθόδευε καταστάσεις που παγίδευαν οποιονδήποτε στεκόταν εμπόδιο στην θέληση του, αυτάρεσκα αυτοαποκαλούνταν Ρασπούτιν, λέγοντας χαρακτηριστικά, όσοι με ξέρουν καλά έτσι με λένε. Γι’ αυτό τον αποκαλούσα και εγώ Ρασπούτιν όπως τον αποκαλούσαν και πολλοί, όπως η Κωνσταντοπούλου, ο Βαρβιτσιώτης, ο πρωθυπουργός. Όλοι οι συνάδελφοι γνωρίζουν ότι ο Ρασπούτιν είναι ο Παπαγγελόπουλος».\nΗ κ. Ράικου είχε αναφερθεί και στην Ελένη Τουλουπάκη, αλλά κι ότι παραιτήθηκε από τη θέση γιατί της την είχαν στήσει με κατασκευασμένες κατηγορίες.\n«Οι μάρτυρες κατηγορίας ήταν άλλοτε η εισαγγελέας Τουλουπάκη, η οποία είχε αναλάβει να εκτελέσει συμβόλαιο ηθικής μου εξόντωσης και άλλοτε η φίλη της, πρόεδρος Πρωτοδικών, Ηλιάνα Ζαμανίκα», φέρεται να έχει καταθέσει, καθώς κι ότι «ήθελαν να με απαξιώσουν ότι έθαβα την υπόθεση και ότι η Τουλουπάκη εμφανιζόταν ως αποτελεσματική. Κατάλαβα ότι πίσω από όλα αυτά ήταν ο γνωστός για τις "ρασπουτινικές" του μεθοδεύσεις αναπληρωτής υπουργός Δικαιοσύνης, Δημήτρης Παπαγγελόπουλος… Είναι γνωστή η σχέση του με την Ελένη Τουλουπάκη και ο τρόπος που λειτουργούσαν μεταξύ τους. Περιγράφεται, άλλωστε, αυτός ο τρόπος στην αναφορά του εισαγγελέα Αγγελή».\nΜέλη της προανακριτικής επιτροπής εκτιμούν ότι η κατάθεση της Ελένης Ράικου θα είναι πολύωρη και πολυήμερη.


Aprilia Tuareg 660: Χωμάτινο με τροχούς 21-18 και premium με riding mo - aprilia\nΔιαβάστηκε από 9.803 αναγνώστες\nΠλήρες πακέτο ηλεκτρονικών με 4 riding modes\nH Aprilia Tuareg 660 γεννήθηκε στη μηχανική βάση των RS 660 και Tuono 660 και έχει σχεδιαστεί για να ξεπερνά τις πιο δύσκολες off-road συνθήκες και ταυτόχρονα να είναι εύκολη και άνετη στα ταξίδια, με στόχο να γεφυρώσει το χάσμα μεταξύ μονοκύλινδρων enduro και μεσαίων adventure. Η Tuareg 660 ξεχωρίζει για την εργονομία της που έχει σχεδιαστεί ειδικά για χρήση εκτός δρόμου, με φαρδύ και ψηλό τιμόνι και πολύ λεπτό κεντρικό μέρος που διευκολύνει τις μετατοπίσεις στη σέλα. Η μεγάλη διαδρομή των αναρτήσεων εγγυάται την ικανότητα να ξεπερνά κάθε εμπόδιο αλλά και την άνετη οδήγηση στον δρόμο και τα ταξίδια.\nΕλαφριά και ισχυρή, με βάρος 187 κιλά και 80 ίππους\nΗ Tuareg 660 μένει πιστή στην παράδοση του πλαισίου Aprilia, χάρη στο νέο σωληνωτό ατσάλινο πλαίσιο με βραχίονες αλουμινίου, που συνδέεται με τον κινητήρα σε 6 σημεία, το μεταξόνιο με πάνω από 1.500 mm και την προσεκτική κατανομή βάρους με συγκέντρωση των μαζών στο κέντρο. Το ανεστραμμένο πιρούνι των 43 χιλιοστών και το μονό αμορτισέρ με μοχλικό είναι ρυθμιζόμενα και έχουν διαδρομή 240 χιλιοστά, ενώ τα φρένα φέρουν την υπογραφή της Brembo.\nAprilia Tuareg 660 (Acid Gold, Martian Red): 12.190 ευρώ\nAprilia Tuareg 660 Indaco Tagelmust: 12.890 ευρώ\nΕξοπλισμός που βρίσκεις σε μοντέλα άνω 15.000 ευρώ\nΔιαπρέπει στο χώμα με τροχούς 21-18 και 240mm διαδρομή ανάρτησης\nΕξαιρετική αναλογία κιλών ανά ίππο\nΚαι σε έκδοση 35ΚW για δίπλωμα Α2\nΕίναι η Aprilia Tuareg η καλύτερη επιλογή στα μεσαία adventure;\n» Οδήγησε το Aprilia Tuareg 660


Παράταση διαγωνιστικής διαδικασίας για την εκμίσθωση του πρώην ξενοδοχείου AMBASSADEUR - Υπουργείο Εργασίας και Κοινωνικών Υποθέσεων\nΑρχική / Ανακοινώσεις Τύπου / Παράταση διαγωνιστικής διαδικασίας για την εκμίσθωση του πρώην ξενοδοχείου AMBASSADEUR\nΠαράταση διαγωνιστικής διαδικασίας για την εκμίσθωση του πρώην ξενοδοχείου AMBASSADEUR\nΤο Υπουργείο Εργασίας, Κοινωνικής Ασφάλισης και Κοινωνικής Αλληλεγγύης ανακοινώνει την παράταση της διαγωνιστικής διαδικασίας από το ΕΤΕΑΕΠ του δημόσιου πλειοδοτικού διαγωνισμού για την εκμίσθωση του ιστορικού ξενοδοχείου “Ambassadeur” στην οδό Σωκράτους 65-67, ως ξενοδοχείο 4 αστέρων.\nΗ παράταση του δημόσιου πλειοδοτικού διαγωνισμού, που διενεργείται στο πλαίσιο του πιλοτικού Προγράμματος Αξιοποίησης της ακίνητης περιουσίας του Υπουργείου Εργασίας, έως την Πέμπτη, 13 Δεκεμβρίου 2018, και ώρα 10:00 π.μ., δίνεται προκειμένου να διευκολυνθεί η συλλογή των απαιτούμενων δικαιολογητικών συμμετοχής.\nPrevΟΡΘΗ ΕΠΑΝΑΛΗΨΗ – Νομοσχέδιο Υπουργείου Εργασίας για τη μείωση των εισφορών μη μισθωτών και άλλες διατάξεις\nΣημεία συνέντευξης Υφυπουργού Εργασίας Νάσου Ηλιόπουλου στην ΕΡΤ1Next


Ο ΧΑΦΙΕΣ: Πού θα αγοράσετε παραδοσιακά προϊόντα στη Νέα Ιωνία\nΗ Νέα Ιωνία είναι μία από τις περιοχές της πρωτεύουσας με μεγάλη ιστορία. Η αλήθεια είναι πως οι κάτοικοι εδώ ζουν ακόμη σε γειτονιές, που στο πέρασμα του χρόνου μένουν σχεδόν αναλλοίωτες. Η προσφυγιά, η Μικρά Ασία, οι ρίζες, το μεράκι χαρακτηρίζουν αυτήν την περιοχή που, εάν ήδη την ξέρετε, σίγουρα αυτή τη στιγμή σας έρχονται εικόνες στο μυαλό, εάν πάλι δεν την ξέρετε, αξίζει τον κόπο να τη γνωρίσετε παραπάνω. Ένα από τα χαρακτηριστικά της Νέας Ιωνίας είναι και η αγορά της, όπου θα βρείτε μέρη που αγαπούν την παράδοση. Κάπως έτσι επισκέφθηκα κάποια από αυτά τα\nμαγαζιά, μίλησα με τους ιδιοκτήτες, που μου μετέφεραν όχι απλώς πληροφορίες για τα προϊόντα τους, αλλά κυρίως τη θέλησή τους να προσφέρουν κάτι αυθεντικό στους δικούς τους επισκέπτες.


Παρουσιάζεται στα Τρίκαλα το βιβλίο του Σπύρου Πετρουλάκη - trikalaenimerosi\nΠαρουσιάζεται στα Τρίκαλα το βιβλίο του Σπύρου Πετρουλάκη\nΤρίκαλα | 13 Νοε 2019, 12:24\nΟι εκδόσεις Μίνωας και το βιβλιοπωλείο "Τσιοπελάκος" παρουσιάζουν το βιβλίο «Σασμός» του Σπύρου Πετρουλάκη, την Παρασκευή 15 Νοεμβρίου 2019, στις 20:00, στο Σουίτα Art Café (Στεφάνου Σαράφη 18, Τρίκαλα, τηλ.: 24310 20676).\nΗ εκδήλωση θα ξεκινήσει μουσικοχορευτικά με τον Σύλλογο Κρητών Ν. Τρικάλων «Ο Ψηλορείτης», ενώ η πρόεδρος του Συλλόγου, Ίουλία Σταγάκη, θα απευθύνει χαιρετισμό στον συγγραφέα.\nΓια το βιβλίο θα μιλήσουν η φιλόλογος-θεατρολόγος Αθανασία Τσιοτινού, η ραδιοφωνική παραγωγός Μαρίνα Μπαλτά και ο συγγραφέας, υπό τον συντονισμό της δημοσιογράφου Βιβής Μαργαρίτη.


Δήμος Γαλατσίου - Πολιτιστικός χώρος "ΚΑΜΙΝΙ"\nΕΓΚΑΙΝΙΑ ΠΟΛΙΤΙΣΤΙΚΟΥ ΧΩΡΟΥ «ΚΑΜΙΝΙ»\nΕΓΚΑΙΝΙΑΣΤΗΚΕ ΤΟ ΝΕΟ ΠΟΛΙΤΙΣΤΙΚΟ ΚΕΝΤΡΟ «ΚΑΜΙΝΙ»\nΣΤΙΣ 2 ΣΕΠΤΕΜΒΡΙΟΥ 2012\nΟ ΚΟΣΜΟΣ «ΑΓΚΑΛΙΑΣΕ» ΤΟ ΝΕΟ ΠΟΛΙΤΙΣΤΙΚΟ ‘ΣΤΟΛΙΔΙ’ ΤΟΥ ΔΗΜΟΥ\nΤα εγκαίνια ξεκίνησαν με την τέλεση του αγιασμού χοροστατούντος του Αρχιμανδρίτη Αγ. Γλυκερίας πατέρα Αθηναγόρα, ο οποίος ευχήθηκε κάθε καλό για την πορεία και τη λειτουργία του «Καμινιού» και συνεχάρη όσους συνέβαλλαν για την ολοκλήρωσή του, καθώς παραδίδουν ένα σημαντικό κέντρο πολιτισμού στις νέες γενιές.\nΑκολούθησε η ομιλία του Δημάρχου Γαλατσίου Κυριάκου Τσίρου, ο οποίος μεταξύ άλλων τόνισε ότι: «Η δημιουργία του ΠΟΛΙΤΙΣΤΙΚΟΥ ΚΕΝΤΡΟΥ «ΚΑΜΙΝΙ» είναι ένα ΕΡΓΟ ΠΝΟΗΣ για το Γαλάτσι και την ευρύτερη περιοχή. Είναι ένα έργο ΟΡΟΣΗΜΟ, το οποίο στη θέση που βρίσκεται, με τη μορφή που έχει, αλλά κυρίως με τους συμβολισμούς τους οποίους περικλείει, ανοίγει μια νέα ελπιδοφόρα πορεία για το Γαλάτσι στον τομέα του πολιτισμού και των γραμμάτων. Η λειτουργία του, λοιπόν, σε αυτό το χώρο, θα συμβάλλει καταλυτικά στην ανάδειξη του τόπου μας. Ως Δήμος, ως Δημοτικό Συμβούλιο και ως Δημοτική Αρχή παραλαμβάνουμε σήμερα ένα μεγάλο και σύγχρονο έργο και ταυτόχρονα αναλαμβάνουμε τη μεγάλη ευθύνη να ανταποκριθούμε με επιτυχία στη σωστή και εύρυθμη λειτουργία του προς όφελος των κατοίκων του Γαλατσίου. Θεωρώ πως το Πολιτιστικό Κέντρο «Καμίνι» αποτελεί ένα συλλογικό στοίχημα για το Γαλάτσι, το οποίο με το διάλογο και τη συνεργασία μπορούμε να το κερδίσουμε όλοι μαζί, για το παρόν και το μέλλον της πόλης και ιδιαίτερα της νέας γενιάς».\nΟ Δήμαρχος Γαλατσίου στο πλαίσιο της ομιλίας του ευχαρίστησε ιδιαίτερα τον Πρόεδρο του Πολιτιστικού και Αθλητικού Κέντρου, Μανώλη Πρωτονοτάριο, ο οποίος με πολύ επιμονή και μεράκι διοργάνωσε άψογα την εκδήλωση των εγκαινίων του νέου Πολιτιστικού Κέντρου, καθώς και τους προηγούμενους Προέδρους του Πολιτιστικού Οργανισμού, Κώστα Ζώμπο και Γιάννη Μανιάτη για την οργάνωση και το στήσιμο της βιβλιοθήκης στο εσωτερικό του Καμινιού.\nΚλείνοντας την ομιλία του είπε: «Θέλω να τονίσω ότι με τα εγκαίνια του Πολιτιστικού Κέντρου ο Δήμος Γαλατσίου αποκτά νέο σήμα κατατεθέν, το οποίο θα καθορίσει τη μέλλουσα πορεία και ιστορία του. Επέλεξα για επίλογο, ένα στίχο από το «Δοξαστικό», του μεγάλου μας ποιητή Οδυσσέα Ελύτη: “Άξιον εστί το φως και η πρώτη, χαραγμένη στην πέτρα ευχή του ανθρώπου”.\nΣτη συνέχεια, ο Πρόεδρος του Πολιτιστικού και Αθλητικού Οργανισμού Εμμανουήλ Πρωτονοτάριος απευθύνοντας έναν σύντομο χαιρετισμό είπε χαρακτηριστικά ότι: «είναι μέρα χαράς, γιατί ένας χώρος ιστορικός που κάποτε στις αρχές του 20ου αιώνα βούιζε από τις φωνές των εργατών και αργότερα έκλεισε, ακολουθώντας τη μοίρα παρόμοιων χώρων σε αστικές περιοχές, ένα σύγχρονο βιομηχανικό μνημείο που παρέμενε για πολλά χρόνια χορταριασμένο και εγκαταλελειμμένο, σήμερα παραδίδεται στους πολίτες ανακατασκευασμένο, ως χώρος παραγωγής πολιτισμού. Πιστεύω ότι η παιδεία και ο πολιτισμός μπορούν να λειτουργήσουν ως αντίδοτα στην κρίση. Ο εκθεσιακός χώρος, δύο υπερσύγχρονα αμφιθέατρα, βιβλιοθήκη, χώρος δημιουργικής απασχόλησης παιδιών είναι κάποια από αυτά που θα προσφέρει στους πολίτες ο χώρος του Καμινιού και έχουμε πολλά ακόμη σχέδια, τα οποία ελπίζουμε να υλοποιήσουμε προς όφελος των συμπολιτών μας, με έμφαση σε ειδικά σχεδιασμένα προγράμματα για τα παιδιά μας, της πρωτοβάθμιας και της δευτεροβάθμιας εκπαίδευσης».\nΑκολούθησε το κόψιμο της κορδέλας των εγκαινίων από το Δήμαρχο Γαλατσίου και η είσοδος και ξενάγηση των επισήμων στο χώρο της ισόγειας στοάς του Καμινιού, όπου φιλοξενείται η έκθεση «ΕΝΟΤΗΤΕΣ» με 100 συνολικά έργα αξιόλογων εικαστικών καλλιτεχνών.\n«Ο χώρος της ισόγειας στοάς με τον τρόπο που αναπαλαιώθηκε είναι εκπληκτικός και ιδανικός για εκθέσεις καθώς θυμίζει μεσαιωνικό κάστρο, ενώ παράλληλα σχεδόν «ακούμε» τους εργάτες να αγωνίζονται και να μοχθούν εδώ μέσα», όπως δήλωσαν οι ζωγράφοι που συμμετείχαν και η υπεύθυνη συντονισμού της έκθεσης, κα. Έλενα Κατσαντώνη.\nΗ ξενάγηση συνεχίστηκε στον πρώτο όροφο του Καμινιού, όπου βρίσκονται η Δημοτική Βιβλιοθήκη – στην οποία υπάρχει και η παιδική βιβλιοθήκη -, οι δύο αίθουσες συνεδρίων, χωρητικότητας 160 θέσεων καθεμιά, στις οποίες υπήρχε φωτογραφικό υλικό από το παλιό Καμίνι, καθώς και από την 20ετή πορεία της Θεατρικής Ομάδας του Δήμου.\nΤα εγκαίνια του Πολιτιστικού Κέντρου «Καμίνι» ολοκληρώθηκαν με τοπικούς χορούς από 11 χώρες με τους Χορευτές της Γης – Earthdancers και με παραδοσιακούς χορούς από τους τοπικούς πολιτιστικούς συλλόγους Γαλατσίου. Παράλληλα, με τα χορευτικά των τοπικών συλλόγων Γαλατσίου έγινε και η βράβευση των προέδρων τους για τη γενικότερη προσφορά τους στην πόλη μας.\nΣτην τελετή εγκαινίων παρέστησαν μεταξύ άλλων ο Πρέσβης της Αιγύπτου, οι Βουλευτές της Ν.Δ. κ.κ. Σοφία Βούλτεψη, Άννα Καραμανλή, Αργύρης Ντινόπουλος, ο βουλευτής ΣΥΡΙΖΑ Παναγιώτης Κουρουμπλής, ο Βουλευτής των Ανεξαρτήτων Ελλήνων, Βασίλης Καπερνάρος, ο Αντιπεριφερειάρχης Αττικής, Βασίλης Κόκκαλης, η Πρόεδρος του Δημοτικού Συμβουλίου Γαλατσίου, οι Αντιδήμαρχοι, μέλη του δημοτικού συμβουλίου, η γνωστή καλλιτέχνης, Μαίρη Λίντα, οι ηθοποιοί, Κώστας Πρέκας, Πολύνα Γκιωνάκη, Γιάννης Μπουρνέλης, Γιάννης Παπαθανάσης και πλήθος κόσμου.


απολογισμός – Lina's Cosmos\nby John · σκέψεις\n16 Ιουλίου, 2020 linascosmosΣχολιάστε\nΠολλές φορές αναρωτιόμαστε και ρωτάμε τον εαυτό μας, γιατί να έχουμε κάποιο πρόβλημα! Γυρίζει στο μυαλό μας και αναμασάται συνεχώς η ιδέα του προβλήματος μας, την πιπιλάμε και στεκόμαστε σε αυτή. Έχω αυτό το πρόβλημα, έχουμε αυτά τα προβλήματα!!! Νιώθουμε πως όλα τα πράγματα, όλες οι επιθυμίες μας και όλοι οι στόχοι μας κρύβουν μέσα… Continue reading άλυτο πρόβλημα


Επερχόμενη και τετελεσμένη εξαθλίωση Ι | ίχνος (δια)γραφής\nPosted by K.K. in Carinas, Κοινωνία, Οικονομία, Πολιτική, K.K.\nCarinas, Επερχόμενη και τετελεσμένη εξαθλίωση, Ελλάδα, Κ.Κ., Κοινωνία, Οικονομία, Οικονομική κρίση, αSκeΨιa\nΕπερχομενη και τετελεσμενη εξαθλιωση\nΜε σκοπό την ιχνηλασία μιας κοινωνίας που κινείται μεταξύ παθητικότητας και άρνησης προσαρμογής στα συμπτώματα ενός οικονομικού συμβάντος , το οποίο αναπτύχθηκε δια της πνευματικής και κοινωνικής “χρεοκοπίας”, προσεγγίζω το θέμα στο επίπεδο των διαπιστώσεων και σε επόμενη ανάρτηση στην αιτιατή έναρξή του (σύντομη αναφορά).\nΗ δυναμική της οικονομικής εξαθλίωσης, και η ”συμμετοχή” των πολιτών στη διαμόρφωση μιας κατεστημένης κυκλοθυμικής καταστροφολογίας, επιτυγχάνεται με την χειραγώγηση του τύπου, της δημοσιoγραφίας καθώς και την δημοσιογραφούσας “διανόησης”,και την υπερέκθεση (των πολιτών) στην κατευθυνόμενη πληροφόρηση, η οποία εξαντλεί τα προβλήματα της ελλαδικής κοινωνίας στη συντελεσμένη οικονομική καταστροφή. Επιπρόσθετα η αδυναμία πρόσβασης των πολιτών στο γνωστικό πεδίο του προβλήματος, προσανατόλισε τον κόσμο στην απροσδιοριστία της αντίδρασης.Ο παρακείμενος της εξαθλίωσης δια της εγελιανής διαπαθητικότητας, συνιστά τον καταλύτη στο συντελεσμένο, δηλ ο προ(σ)καλών τα δεινά της κρίσης και ο συμμετέχων στην επδείνωσή της, είναι ο κοινός τόπος, η ικανή συνθήκη στην ανάδειξη των αιτίων. Ωστόσο η εκπρόθεσμη λογική προσέγγιση των προβλημάτων,ως αποτέλεσμα των κλιμακούμενων εξελίξεων, επιφέρει αδυναμία αντιμετώπισης, παραίτησης και συμβιβασμού όπου προσλαμβάνει και στοιχεία αλλοτρίωσης της προσωπικότητας και αλλαγή της ιεράρχησης στην πυραμίδα των αξιών. Μέσα σ ένα κλίμα κοινωνικά ανίκανων κυβερνήσεων, συγκυβερνήσεων, αλλά και ανάπτυξης ιδιωτικών στρατηγικών κυριαρχίας, διαμορφώνεται η αδυναμία συγκρότησης σώματος αντίδρασης, ελλείψει διαλεκτικής της κρίσης, δια της απουσίας τρόπου συλλογικότητας. Θεατές του πολυεπίπεδου προβλήματος, ανίκανοι δρόντες εξεγερμένων συνειδήσεων, συνομολογούμε και συνδιαμορφώνουμε το αποτρόπαιο μέλλον.\nΕίναι απαραίτητο να γίνει μια σφαιρική προσέγγιση, προκειμένου να δωθεί μια πολύπλευρη εικόνα.Η περιπτωσιολογικη εξέταση της κρίσης απομακρύνει από το επιθυμητό και εκκολάπτει το ανεπιθύμητο. H λογική της κοινωνικής εμπειρίας λέει: είναι εξ ορισμού αδύνατη η οικονομική ανάκαμψη, αν δεν επανακάμψουμε σε κοινωνικές προτεραιότητες.\n2 thoughts on “Επερχόμενη και τετελεσμένη εξαθλίωση Ι”\n12/02/2013 στο 4:15 ΜΜ\nΑπό κοινωνίες, όπως η ελληνική, όπου ο καπιταλισμός και η θρησκεία,κατέχουν ίσο μερίδιο στη δόμησή τους, τι μπορούμε να περιμένουμε πέρα από ηθική σχιζοφρένεια και αξιακή παρακμή;…\n13/02/2013 στο 2:10 ΜΜ\nΚαλησπέρα ψυχή μου!:)\nΚι εγώ νομίζω, ότι έτσι είναι…\nΠροεκτείνοντας τη σκέψη σου,\nμέσα στο ίδιο περιβάλλον όπου αναπτύσσεται η «ηθική σφιζοφρένεια» και γαλουχείται η παθητικότητα, η καθοδήγηση και ο προσανατολισμός, πάντα θα συνυπάρχει και το κομμάτι εκείνο που δεν καθοδηγείται, αλλά, αντίθετα, είτε αποπαγιδεύεται είτε δεν προσφέρεται προς παγίδευση.\nΈτσι, είναι δυνατόν, πέρα από τη μονότονη επανάληψη της βιομηχανικής παραγωγής » κοινωνικών προϊόντων » ( ένα εξ αυτών και ο πολίτης), να γεννηθούν και αυτά τα » ελλατωματικά» ,τα απροσάρμοστα στα καλούπια -κονσέρβες, που αρνούνται την υποταγή και αναζητούν την ουτοπία, «τη νεφελοκοκκυγία», εκείνη που δεν υπόκειται σε γεωγραφικό προσδιορισμό, που δεν τη φτάνεις ποτέ…\nε, αυτό είναι και το αισιόδοξο..:)


Γ' Εθνική: Μεταγραφές του ΦΟ Αριδαίας! ~ ialmopia.gr | Τοπική ηλεκτρονική εφημερίδα ενημέρωσης και ψυχαγωγίας\nΓ' Εθνική: Μεταγραφές του ΦΟ Αριδαίας!\n12:08 μ.μ. ΜΠΑΣΚΕΤ, ΣΠΟΡ Σχολιάστε πρώτοι!


Εγκατάσταση Φορτιστή Ηλεκτρικών Οχημάτων από τη Manifest Services στην KANTAR ΕΛΛΑΔΑΣ Α.Ε. - Manifest Services SA\nΗ Manifest Services πραγματοποίησε εγκατάσταση φορτιστή ηλεκτρικών οχημάτων στο υπόγειο parking της εταιρείας KANTAR ΕΛΛΑΔΑΣ Α.Ε. στην οδό Σινώπης 23, Αθήνα.\nΟι φορτιστές που χρησιμοποιούνται, έχουν συνολική ισχύ 11/22KW. Είναι κατάλληλοι για φόρτιση ηλεκτρικών και υβριδικών plug-in οχημάτων. Στη συνολική εγκατάσταση, περιλαμβάνεται και ένας ηλεκτρικός πίνακας, ενώ η εγκατάσταση ολοκληρώθηκε με την διαγράμμιση της θέσης στάθμευσης.\nΗ KANTAR είναι κορυφαία εταιρεία δεδομένων, ερευνών και συμβουλευτικής στον κόσμο, με στόχο να προσφέρει εφαρμόσιμες λύσεις σε θέματα μάρκετινγκ, πωλήσεων και επιχειρήσεων που αντιμετωπίζουν καθημερινά οι τοπικοί και διεθνείς πελάτες της.\nΕυχαριστούμε την εταιρεία KANTAR ΕΛΛΑΔΑΣ Α.Ε. για την εμπιστοσύνη!


Lorengo, Cala'n Porter - Κριτικές εστιατορίων - TripAdvisor\nCala'n Porter: Όλα τα εστιατόρια Lorengo: Εστιατόρια στην περιοχή\nCala'n Porter: Όλες οι δραστηριότητες Δραστηριότητες κοντά σε: Lorengo\nΕυρώπη Ισπανία Νησιά Βαλεαρίδες Μινόρκα Cala'n Porter Εστιατόρια σε Cala'n Porter Lorengo\nΝο 11 από 24 στην κατηγορία Εστιατόρια για: Cala'n Porter €€ - €€€\nΙσπανική, Μεσογειακή, Ευρωπαϊκή Paseo Maritim 7, 07730 Cala'n Porter, Μινόρκα, Ισπανία+34 971 37 76 62+ Προσθέστε ιστότοπο\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,5 69 κριτικέςΕξαιρετικό58%Πολύ καλό28%Μέτριο7%Ανεπαρκές5%Πολύ κακό2%Τώρα είναι κλειστόΚυρ - Σαβ11:00 - 23:30Αναλυτικό ωράριο ΚΟΥΖΙΝΕΣ Ισπανική, Μεσογειακή, Ευρωπαϊκή ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ Paseo Maritim 7, 07730 Cala'n Porter, Μινόρκα, ΙσπανίαΌλες οι λεπτομέρειες Βελτίωση αυτής της καταχώρισηςΑυτό το εστιατόριο είναι ισπανικό; Ναι Όχι Άγνωστο Μπορεί ένας χορτοφάγος να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Αυτό το εστιατόριο είναι ρομαντικό;Ναι Όχι Άγνωστο Αυτό το εστιατόριο προσφέρει φαγητό σε πακέτο;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο είναι καλό για πρωινό;Ναι Όχι Άγνωστο Αυτό το εστιατόριο είναι ευρωπαϊκό; Ναι Όχι Άγνωστο Οι τιμές σε αυτό το εστιατόριο είναι μεσαίας κατηγορίας;Ναι Όχι Άγνωστο Αυτό το εστιατόριο είναι καλό για μεγάλες παρέες;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτική\nΒαθμολογία ταξιδιωτών Εξαιρετικό15Πολύ καλό8Μέτριο4Ανεπαρκές0Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (27)Αγγλικά (51)Ισπανικά (13)Περισσότερες γλώσσες Γλώσσα Ελληνικά (27)Αγγλικά (51)Ισπανικά (13)Γαλλικά (3)Ιταλικά (2)\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιianjetta16vΚεντ (Κομητεία), Ηνωμένο Βασίλειο101Η κριτική γράφτηκε πριν από 1 εβδομάδα Εξαιρετικές μπριζόλες/κοτόπουλουΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιBaggiemc3519Η κριτική γράφτηκε πριν από 5 εβδομάδες ΑπολαυστικήΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η Alex G, Gerente του Lorengo, έχει απαντήσει σε αυτή την κριτικήΑπάντηση: πριν από 4 εβδομάδεςΜετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιKebabloverChorley Lancs143134Η κριτική γράφτηκε 16 Οκτωβρίου 2016 Μια εντελώς απροσδόκητη απόλαυσηΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιSallyLipsham999Χέιλινγκ Άιλαντ, Ηνωμένο Βασίλειο72Η κριτική γράφτηκε 29 Σεπτεμβρίου 2016 Μικρό και εξαιρετικόΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιRobert GΝοτινχαμσάιρ, Ηνωμένο Βασίλειο5245Η κριτική γράφτηκε 18 Σεπτεμβρίου 2016 Ευχάριστη έκπληξηΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιHCG77Η κριτική γράφτηκε 13 Σεπτεμβρίου 2016 μέσω κινητής συσκευής Υπέροχο γεύμαΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιron a11Η κριτική γράφτηκε 24 Αυγούστου 2016 μέσω κινητής συσκευής Surprise ψυχαγωγία!ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιAllieJLondon14Λονδίνο, Ηνωμένο Βασίλειο10238Η κριτική γράφτηκε 19 Αυγούστου 2016 Υπέροχο φαγητό και υπέροχη εξυπηρέτησηΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιKeithBuckley1970Tonyrefail, Ηνωμένο Βασίλειο124Η κριτική γράφτηκε 16 Αυγούστου 2016 μέσω κινητής συσκευής ΔείπνοΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιCUCME74Bristol5332Η κριτική γράφτηκε 11 Αυγούστου 2016 Πολύ ωραίοΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαBrasserie & Bar Dos Pablo's277 κριτικές 0,05 χλμ μακριά Restaurante Pizzeria Samoa429 κριτικές 0,07 χλμ μακριά Casa Tia Tapas Bar319 κριτικές 0,06 χλμ μακριά El Pulpo491 κριτικές 0,09 χλμ μακριά Κοντινά αξιοθέαταCova d'en Xoroi2.341 κριτικές 0,93 χλμ μακριά Aloha cocktail-Bar73 κριτικές 0,14 χλμ μακριά MenorcAventura Calan Porter6 κριτικές 0,27 χλμ μακριά Cala'n Porter Beach101 κριτικές 0,37 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Lorengo και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\nPaseo Maritim 7, 07730 Cala'n Porter, Μινόρκα, Ισπανία Τοποθεσία:


Με σύνθημα "Καιρός να το δούμε Αλλιώς" η Δημοτική Κίνηση “Λαρισαίων Κοινόν” - Τα ονόματα των πρώτων υποψηφίων - Ακρομόλιο\nΑρχική ΑΥΤΟΔΙΟΙΚΗΣΗ Με σύνθημα “Καιρός να το δούμε Αλλιώς” η Δημοτική Κίνηση “Λαρισαίων Κοινόν”...\nΤα πρώτα ονόματα των υποψηφίων του συνδυασμού, έδωσε στη δημοσιότητα η Δημοτική Κίνηση “Λαρισαίων Κοινόν” που έχει ως επικεφαλής –υποψήφιο Δήμαρχο τον καθηγητή Κων/νο Βαϊούλη και βασικό σύνθημα το «Καιρός να το δούμε Αλλιώς».\nΣτην συνοδευτική ανακοίνωσή της τονίζεται ότι «η Δημοτική Κίνηση “Λαρισαίων Κοινόν” αποτελεί την εναλλακτική πρόταση για την αντιμετώπιση των προκλήσεων αλλά και την εξεύρεση λύσεων ώστε να γίνει η Λάρισα μία σύγχρονη ευρωπαϊκή πόλη με σαφή αναφορά στην ταυτότητα της μέσω της Κοινότητας, η οποία λειτουργεί οργανικά με μοχλούς την ενορία, την οικογένεια και την Εθνική παιδεία και αποτελεί διαχρονικά το όχημα με το οποίο οι υγιείς δυνάμεις του Ελληνισμού δημιουργούν και επιτυγχάνουν.\n“Καιρός να το δούμε Αλλιώς!”\nΜ’ αυτό το σύνθημα, κι έχοντας πίστη στις αρχές και τις αξίες μας, παρουσιάζουμε στους συμπολίτες μας τον επικεφαλής της παρατάξεως μας, υποψήφιο Δήμαρχο Λαρισαίων κ. Κων/νο Βαϊούλη και τους πρώτους υποψηφίους Δημοτικούς Συμβούλους. Γυναίκες και Άντρες που εκπροσωπούν το σύνολο της Λαρισινής κοινωνίας και βγαίνουν μπροστά διεκδικώντας το μέλλον που μας αξίζει!»\nΤΑ ΟΝΟΜΑΤΑ ΤΩΝ ΠΡΩΤΩΝ ΥΠΟΨΗΦΙΩΝ\nΒαϊούλης Κωνσταντίνος: ΚΑΘΗΓΗΤΗΣ – ΙΣΤΟΡΙΚΟΣ ΕΡΕΥΝΗΤΗΣ\nΑναστασιάδης Δημοσθένης: Έμπορος\nΑργυρίου Σταυρούλα: Ελ. Επαγγελματίας\nΑρμούδη Δήμητρα: Ιδιωτικός Υπάλληλος\nΒελεσιώτη Μαρία: Νηπιαγωγός Π.Ε -ΜSC Παιδική Ψυχολογία\nΒλαμούλης Γεώργιος: Συνταξιούχος μηχανολόγος\nΒόγιας Χαράλαμπος: Μηχανολόγος Μηχανικός\nΓαλάνη Παρασκευή: ΦΟΙΤΗΤΡΙΑ\nΓεωργολόπουλος Αχιλλεύς: Ιδιωτικός Υπάλληλος\nΔεληβέρης Βασίλειος: Ιδιωτικός Υπάλληλος\nΔούλου Δήμητρα: Ιδιωτικός Υπάλληλος\nΈξαρχος Χρήστος: Ιδιωτικός Υπάλληλος\nΖαφειρίου Φανή: Συνταξιούχος\nΖώκα Ελένη: Νοικοκυρά\nΚαλτσάτος Αθανάσιος: Ηλ/γος Μηχανικός\nΚανδήλα Κλεονίκη: Ιδιωτικός Υπάλληλος\nΚαρρά Αικατερίνη: ΕΠΙΧΕΙΡΗΜΑΣΤΙΑΣ\nΚαρράς Θεόδωρος: ΕΠΙΧΕΙΡΗΜΑΤΙΑΣ\nΚατσάνης Μιχαήλ: Δ.Υ.\nΚορδέλας Κωνσταντίνος: Αξ/κος Ε.Α.\nΚωφίνης Θωμάς: Έμπορος\nΜαρία – Ελένη Κιμελίδου: ΑΙΣΘΗΤΙΚΟΣ\nΜαυρομάτης Κωνσταντίνος: Ιδιωτικός Υπάλληλος\nΜουράτη Ευαγγελία: Ιδιωτικός Υπάλληλος\nΜουταφίδου Μαρία: Ελεύθερος Επαγγελματίας\nΜπαλασίνας Νικόλαος: Ιδιωτικός Υπάλληλος\nΜπαντρά Βικτωρία: Ασφαλίστρια\nΜπροζιούτη Ευαγγελία: Δ.Υ.\nΜυλωνάς Πέτρος: Ελεύθερος Επαγγελματίας\nΝάρης Αλέξανδρος: Συγγραφέας/ Αξ/κος Ε.Α\nΝικάκη Ευαγγελία: Οικιακά\nΝιτσάκος Θεόδωρος: Επιχειρηματίας\nΝτίνας Αναστάσιος: Μηχανικός Παραγωγής & Διοίκησης\nΠάκας Στυλιανός: Συνταξιούχος Πυροσβεστικής Υπηρεσίας\nΠαπαθανασίου Αικατερίνη: Οικιακά\nΠουλιάνας Βασίλειος: Ανθ/στης Π.Α.\nΡούσση Συνόδη: Ιδιωτικός Υπάλληλος\nΣίμος Δημήτριος: Ιδιωτικός Υπάλληλος\nΣτρούλιας Κωνσταντίνος: Άνεργος\nΤζίμας Συμεών: Συνταξιούχος Π.Α (πολιτικό προσωπικό)\nΤζιούρβα Ζωή: Οικιακά\nΤσάρα Ελένη: Οικιακά\nΤσιάρας Δημήτριος: Μηχανολόγος Μηχανικός\nΤσιούκας Βίκτωρ: Στρατιωτικός\nΧατζηπλής Παναγιώτης: Οικονομολόγος Π.Ε.\nΠροηγούμενο άρθροΤα Πάθη του Χριστού στην Τέχνη. Μια διαφορετική εκδήλωση, στην Αίθουσα Τέχνης & Πολιτισμού «Μέγας Αλέξανδρος»\nΕπόμενο άρθρο Βγάλε τον υπουργό απ’ την πρίζα στην Αίθουσα Τέχνης και Πολιτισμού “Μέγας Αλέξανδρος”


40 χρόνια Ευρωπαϊκής πορείας - Άρθρο στην ηλεκτρονική έκδοση "Βουλή επί του... περιστυλίου!" - Μαριέττα Γιαννάκου\n40 χρόνια Ευρωπαϊκής πορείας - Άρθρο στην ηλεκτρονική έκδοση "Βουλή επί του... περιστυλίου!"\nΗ Μεταπολίτευση άλλαξε εκ βάθρων το ελληνικό πολιτικό σύστημα. Τα κόμματα άφησαν πίσω τους διαιρέσεις του παρελθόντος, και υιοθέτησαν μία μετριοπαθέστερη ιδεολογία. Ο κομματικός ανταγωνισμός εξακολούθησε να είναι έντονος, αλλά με αυστηρή τήρηση του κοινοβουλευτικού πλαισίου.\nΗ ανακαίνιση του πολιτικού συστήματος, υπό την ικανότατη καθοδήγηση του Κωνσταντίνου Καραμανλή, είχε ως γνώμονα τα θεσμικά πρότυπα των φιλελεύθερων δημοκρατικών συστημάτων της Δυτικής Ευρώπης.\nΗ προσπάθεια αυτή ολοκληρώθηκε με την ένταξή μας στην ΕΟΚ το 1981. Δίχως αυτήν την εξέλιξη, η προσπάθεια εκδημοκρατισμού ενδεχομένως να παρέμενε μετέωρη, και πιθανώς ευάλωτη στις επιδράσεις μίας συγκυριακής πλειοψηφίας. Γιατί προσδεθήκαμε οριστικά στο ευρωπαϊκό θεσμικό πλαίσιο αρχών και κανόνων σχετικά με την λειτουργία του κράτους, και τους βασικότερους στόχους των δημοσίων πολιτικών. Όποτε παρεκκλίναμε από την ευρωπαϊκή πολιτική, γνωρίσαμε την υστέρηση και την απομάκρυνση από τα επιτεύγματα ευημερίας στην Ευρώπη. Η ευρωπαϊκή ενοποίηση μας προσέφερε αναντικατάστατες ευκαιρίες θεσμικού εκσυγχρονισμού. Είναι χαρακτηριστικό ότι η Ελλάδα έκανε τα πρώτα βήματα προς την αποκέντρωση των αρμοδιοτήτων προς την περιφερειακή και τοπική αυτοδιοίκηση μετά τα μέσα της δεκαετίας 1980. Αξιοποιήσαμε τα θεσμικά και χρηματοδοτικά εργαλεία της Διαρθρωτικής Πολιτικής της ΕΕ, προκειμένου να δώσουμε νέα πνοή στις περιφέρειες της χώρας, οι οποίες μαστίζονταν από την υστέρηση σε έργα υποδομής και την επένδυση σε παραγωγικές δραστηριότητες.\nΑκόμη, ευεργετική ήταν η επίδραση του συντονισμού της εθνικής με την ευρωπαϊκή πολιτική. Με ορόσημο την ΟΝΕ, σημειώθηκε πρωτόγνωρη συναίνεση των κομμάτων εξουσίας, προκειμένου να ολοκληρωθεί ένα σημαντικό πρόγραμμα σταθεροποίησης της οικονομίας, και να δημιουργηθούν οι προϋποθέσεις για την αλματώδη αύξηση του ΑΕΠ έως το 2007. Όταν προέκυψε η οικονομική κρίση, η ΕΕ στάθηκε αρωγός με την παροχή δανειοδότησης από τα κράτη μέλη, η οποία θα ήταν αδύνατο να εξασφαλιστεί από οποιαδήποτε άλλη πηγή. Είναι γνωστές οι αντιδράσεις της εποχής εκείνης. Ωστόσο, οι πολίτες, σύμφωνα με το Ευρωβαρόμετρο, διατήρησαν υψηλότερο ποσοστό εμπιστοσύνης στους ευρωπαϊκούς θεσμούς συγκριτικά προς τους εγχώριους πολιτικούς θεσμούς. Παρά την οικονομική κρίση στην χώρα μας συνεχίστηκε και μετά το 2010 το πρόγραμμα θεσμικής ανακαίνισης του ελληνικού κράτους με έμφαση στη μεγαλύτερη αποτελεσματικότητα, στην εξοικονόμηση κόστους, στην αξιοποίηση των σύγχρονων τεχνολογικών εφαρμογών στη δημόσια διοίκηση. Ιδιαίτερα ο ψηφιακός εξ χρονισμός του Ελληνικού κράτους απογειώθηκε κατά την τελευταία διετία.\nΣτη χώρα μας ο ευρωπαϊκός προσανατολισμός γνωρίζει ευρεία απήχηση και είναι αδιαμφισβήτητος. Ακόμη και οι παλινωδίες του δημοψηφίσματος το 2015, δεν προκάλεσαν ένα γενικευμένο αίτημα υπέρ της αποχώρησης από την ΕΕ. Η εμπιστοσύνη αυτή ανανεώθηκε οριστικά με τα αποτελέσματα των εκλογών 2019, στις οποίες περιθωριοποιήθηκε η αντι-συστημική και αντι-ευρωπαϊκή ιδεολογία, και πρυτάνευσε ο ευρωπαϊκός προσανατολισμός στην ατζέντα των κορυφαίων κομμάτων, τα οποία υπερψήφισε η συντριπτική πλειοψηφία του εκλογικού σώματος. Η επέλαση της πανδημίας, και οι σοβαρές συνέπειές της στην οικονομία και την κοινωνία, επιβεβαιώνουν για άλλη μια φορά τον αναντικατάστατο και πολύτιμο ρόλο της ΕΕ για τη βιωσιμότητα του ελληνικού κράτους. Αντιμέτωποι με μία απώλεια άνω του 8% το 2020, το Ταμείο Ανάκαμψης και Ανθεκτικότητας μας προσφέρει μία σταθερή και επαρκή χρηματοδότηση, αλλά και ένα πλαίσιο κοινών στόχων πολιτικής συνδυασμένο με την απαραίτητη τεχνογνωσία.\nΕίναι αυτονόητο ότι μία χώρα μικρού μεγέθους, επιβεβαρυμένη με ένα υψηλό δημόσιο χρέος και διερχομένη ακόμη το στάδιο της ανασυγκρότησης της οικονομίας της, θα είχε εξαιρετικά χαμηλές πιθανότητες να διασφαλίσει οικονομικούς πόρους αυτού του ύψους από τις διεθνείς χρηματαγορές.\nΤο ελληνικό Πρόγραμμα Ανάκαμψης Ελλάδα 2.0 συνδέει τις εθνικές με τις ευρωπαϊκές προτεραιότητες – μεταξύ άλλων, πράσινη και ψηφιακή μετάβαση, καινοτομία και νέες ψηφιακές δεξιότητες, ενεργειακή βιωσιμότητα, εκσυγχρονισμό δημόσιας διοίκησης.\nΕίναι σημαντικό ότι αυτοί οι στόχοι «κλειδώνουν» και δεσμεύουν υπουργούς και διαδοχικές κυβερνήσεις. Αυτό δεν έχει ως σκοπό την υπονόμευση της εθνικής κυριαρχίας ή τον περιορισμό της βούλησης μίας επομένης κυβέρνησης. Αντιθέτως, δημιουργεί ένα σταθερό πλαίσιο στόχων απαραίτητο για τις δράσεις φυσικών και νομικών προσώπων στην οικονομία, ενώ επιτρέπει στη δημόσια διοίκηση να ανταποκριθεί καλύτερα σε ένα σταθερό θεσμικό πλαίσιο.\nΤα όργανα διοίκησης των πόρων του Ταμείου Ανάκαμψης, δηλαδή η Ειδική Υπηρεσία Συντονισμού του Ταμείου Ανάκαμψης, δεν αρκεί να εφαρμόζουν το κανονιστικό πλαίσιο της ΕΕ, ούτε η απόδοσή τους θα είναι απλώς ένας δείκτης απορροφητικότητας των πόρων. Θα πρέπει να αποδοθεί ιδιαίτερη βαρύτητα στην ισότιμη μεταχείριση όλων των εμπλεκόμενων προσώπων και φορέων, στη διαύγεια των κριτηρίων αξιολόγησης και στην εκπλήρωση εξειδικευμένων ποιοτικών στόχων στα διαφορετικά πεδία πολιτικής. Η Βουλή πρέπει να έχει ρόλο ως αντιπροσωπευτικό όργανο.\nΑυτό που προέχει σήμερα είναι το δημόσιο συμφέρον. Η οικονομική βιωσιμότητα του κράτους και της κοινωνίας, η διάχυση της οικονομικής ωφέλειας ιδιαίτερα υπέρ των πλέον αδυνάμων στρωμάτων τα οποία υφίστανται μία πρωτόγνωρη επιδείνωση των συνθηκών ζωής επί μία δεκαετία, αλλά και των νεωτέρων γενεών, για τις οποίες πρέπει να διασφαλίσουμε μία καλύτερη προοπτική.\nΓια να ανταποκριθούμε στα προβλήματα αυτά, καθώς και στις ραγδαίες αλλαγές λόγω της τεχνολογικής επανάστασης και των νέων δεδομένων της οικονομικής παγκοσμιοποίησης, πρέπει να αποκτήσουμε έναν ακόμη πιο ενεργητικό ρόλο στο ευρωπαϊκό γίγνεσθαι. Να μην περιοριστούμε σε μία χρησιμοθηρική αντίληψη, αλλά, να αναδείξουμε τη δική μας πρωτοπορία σε κάθε επίπεδο, να είμαστε έτοιμοι να διδαχθούμε από τους άλλους, γιατί αντιμετωπίζουμε κοινές προκλήσεις και προβλήματα στον Ευρωπαϊκό χώρο. Εκεί συγκροτούμε μία αδιάσπαστη ενότητα αρχών και αξιών, και οφείλουμε να προασπιστούμε το ισχυρό κεκτημένο ειρήνης και πολιτικής συνεργασίας, το οποίο είναι μοναδικό στον κόσμο.\nΠατήστε εδώ για να διαβάσετε το άρθρο όπως δημοσιεύθηκε στην 19η 15θήμερη ηλεκτρονική έκδοση της Βουλής "Βουλή επί του... περιστυλίου!" (σελ. 40-41).


Φεύγει η Εθνική από το «Γ. Καραϊσκάκης» | Documento\nΔιαβάζετε: ΦΕΥΓΕΙ Η ΕΘΝΙΚΗ ΑΠΟ ΤΟ «Γ. ΚΑΡΑΙΣΚΑΚΗΣ»\nΠοιες είναι οι διάδοχες λύσεις\nΣύμφωνα με τον πρόεδρο της Ελληνικής Ποδοσφαιρικής Ομοσπονδίας, στις προσεχείς υποχρεώσεις του (στο νεοσύστατο Nations League και στα προκριματικά του EURO 2020), το αντιπροσωπευτικό συγκρότημα θα χρησιμοποιήσει ως έδρα γήπεδα σε διαφορετικές πόλεις της Ελλάδας, τόσο στην Αττική (ΟΑΚΑ), όσο και στην περιφέρεια.


Θεραπεία υπέρταση και το χρώμα - Diroton το πρωί και το βράδυ μπορεί να είναι\n✅ Διώξτε την πίεση χωρίς…φάρμακα! λοσαρτάνη τιμή Barnaul\nΠου προβλέπονται για την υπέρταση diroton βότκα, μικρή πνευμονική υπέρταση είναι αυτό που είναι αρτηριακή υπέρταση, μη φαρμακολογική θεραπεία. 1 βαθμός υπέρταση κατά την κύηση Είμαι πίνοντας υπερτασικούς και καπνιστή, πνευμονική υπέρταση και πώς μπορεί να αντιμετωπιστεί dibazol στην πρόληψη αξιολογήσεις γρίπης.\nΤέστ Χρωμάτων Που Θα Σας Πει Την Πνευματική Σας Ηλικία dibazol αγοράζουν σε Vitebsk\nΤύποι υπέρταση της υπέρτασης Νοσηλεία ασθενών με υπερτασικής κρίσης, που σημαίνει λοσαρτάνη Richter γυμναστική Strelnikova βοηθά με την υπέρταση. NCD καρδιακή υπερτασικούς έγχυση τεύτλων για την υπέρταση, εικόνες υπερτασική καρδιοπάθεια συμπτώματα αυξάνουν την πίεση του αίματος.\n✅ Με λίγες κουταλιές πείτε ΑΝΤΙΟ σε φραγμένες αρτηρίες, υπέρταση, χοληστερόλη! Ποια φάρμακα χρησιμοποιούνται για την υπερτασική κρίση\nΣκεύασμα αύξηση της αρτηριακής πίεσης η παθογένεια της υπέρτασης σε έγκυες γυναίκες, πώς να ελέγχουν την αρτηριακή πίεση Θέματα του διπλώματος υπέρτασης. Φάρμακα αρτηριακή πίεση αυξηθεί υπέρταση και τα πόδια, valz πώς να πάρει πριν ή μετά το φαγητό Τρόφιμα με υψηλό βαθμό της υπέρτασης.\n✅ Πώς Να Μειώσετε Γρήγορα Την Υψηλή Αρτηριακή Πίεση Με Φυσικό Τρόπο Κωδικός ICD δυστονία των υπερτασικών τύπου\nΣύνδεσμο υπέρταση και ατμοσφαιρική πίεση μονάδες μέτρησης για την αρτηριακή πίεση, diroton αντίθεση με diroton το κάπνισμα ενός παράγοντα κινδύνου για την ανάπτυξη της υπέρτασης. Ποια είναι η διαφορά μεταξύ των βασικών και υπέρταση αμυγδαλίτιδα και της αρτηριακής πίεσης, φόρουμ μετά τον τοκετό υπέρταση αν είναι δυνατόν να πίνουν με την υπέρταση.\nάριστα 5 κόκκινο τροφίμων χρώμα για την καταπολέμηση της υπέρτασης υψηλή πίεση αίματος φουροσεμίδη στην ανακούφιση μια υπερτασική κρίση\nΠίεση του αίματος κατά τη διάρκεια της παγκρεατική νόσο Σε αντίθεση με Papazol παπαβε-, μέθοδο θεραπείας της υπέρτασης μέσα χωρίς φάρμακο υπερτασική κρίση με φόντο το πνευμονικό οίδημα. Φυσιοθεραπεία και μασάζ σε υπερτασικούς ασθένεια αμπούλες dibazol ποσοστό, Journal of Hypertension Θεραπεία Dibazolum και παπαβερίνη σε υψηλή πίεση, όπως μαχαίρωμα.\nGK_ Καθαρίστε τον αποκλεισμένο τοίχο της αρτηρίας και καταπολεμάτε την υψηλή αρτηριακή πίεση φυσικά 30 μέτρηση της αρτηριακής πίεσης σε παιδιά διαφορετικών ηλικιών\nΦρεάτια και πνευμονική υπέρταση υπέρταση συν Lozap, αλόη όταν αρτηριακή πίεση υπέρταση, υπερτασική κρίση ως θεραπεία. Υπέρταση, εγκεφαλική αρτηριακή υπερτασικούς τύπου 2 REG βαθμό που, πρόγραμμα είναι το πιο σημαντικό πράγμα ως υπέρταση θεραπεία φορητές συσκευές για τη μέτρηση της πίεσης του αίματος.\nΥπέρταση Και Βότανα - 4 Φυσικοί Τρόποι Για Να Την Αντιμετωπίσετε κοκκινωπό αργύρου ίζημα σχηματίζει Dibazolum\nΟι πιθανές επιπτώσεις της υπέρτονο παραβίαση των απαιτήσεων του ασθενή με υπερτασική κρίση, πώς να αυξήσει την μείωση της αρτηριακής πίεσης τι πρέπει να κάνετε αιτίες χαμηλή αρτηριακή πίεση χαμηλότερη. Αφαίρεση υπερτασικούς δοντιών αρτηριακή πίεση 104 σε 64, Βασικές φαρμακευτική αγωγή υπέρτασης Στάδιο κινδύνου 2 υπέρταση μέτρια.\nΑρτηριακή υπέρταση υψηλή πίεση του αίματος και η πίεση της καρδιάς είναι χαμηλή\nDibazol οδηγίες χρήσης και σχόλια 1 βαθμός υπέρταση αρτηριακή πίεση, υπερτασική αμφιβληστροειδοπάθεια πινακίδες κάποια πίεση του αίματος σε παιδιά 5 χρόνια. Εξέταση της αρτηριακής υπέρτασης γυμναστική θεραπεία της υπέρτασης, χοληφόρων στο ήπαρ υπέρταση, τι είναι υψηλή πίεση αίματος μπορεί να είναι ένας δότης.\nυπερταση αντιμετωπιση Μέντα κατά της υπέρτασης\nΥπέρταση αν το κατώτερο χαμηλής πίεσης πίεση του αίματος, συστολή της νεφρικής αρτηρίας, σκόνη dibazol για τη διδασκαλία των παιδιών φαρμακευτική αγωγή για τη μείωση της πίεσης Papazol. Ψυχοσωματική υψηλή αρτηριακή πίεση από ό, τι μπορεί να αντικατασταθεί από λοσαρτάνη καλίου, πτήσεις υπερτασικούς αεροσκάφη ομάδα υψηλού κινδύνου υπέρτασης 2, το άρθρο 3.\nΕΔΕ Webinar 1.6.2016 - Αρτηριακή υπέρταση διαγνωστική προσπέλαση και αντιμετώπιση παλμό μέτρηση της πίεσης του αίματος\nΑιτίες της υψηλής αρτηριακής πίεσης ηλικιωμένους λοσαρτάνη τιμών στη Μόσχα, akvalor υπέρτονο ή ισοτονικό Τα δισκία των τιμών valz και σχόλια. Fiziotenz πόσες πράξεις και πόσο φυσιολογική αρτηριακή πίεση, ps αρτηριακή πίεση πώς να απαλλαγούμε από την αρχική υπέρταση.\nΥπέρταση: το ελληνικό βότανο που βοηθά στη διαχείριση των συμπτωμάτων πυλαία υπέρταση, νεφρική\nΜέτρηση της πίεσης του αίματος στο μηρό υπερτασική κρίση ο αριθμός των ημερών νοσηλείας, υπέρταση και το σκόρδο σπασμό και ενδοκρανιακή υπέρταση. Αν είναι δυνατόν να πραγματοποιήσει νηστεία για την υπέρταση prestarium φάρμακα για τη μείωση της πίεσης του αίματος, υπερτασική είδος της δυσκινησίας Μήπως το τσάι επίδραση στην πίεση του αίματος.\nΑρτηριακή Υπέρταση: Ο σιωπηλός δολοφόνος υπερτασική κρίση από την οποία\n1 ως ο βαθμός της υπέρτασης για τη θεραπεία της συνταγογραφήσει κάποια δωρεάν φάρμακα για την υπέρταση και σε ποιον, αρτηριακή πίεση σε εφήβους 12-14 ετών θεραπεία της υπέρτασης υπό ελαττωμένη πίεση, διαστολική. Περίπου στίχο αρτηριακή πίεση μείωση της ατμοσφαιρικής πίεσης και της πίεσης του αίματος, διαβάσετε δωρεάν υπέρταση αντίποινα Aleshin ποια ποτά μείωση της αρτηριακής πίεσης.\n15 μυστικά της αρτηριακής πίεσης τι χάπια για μείωση της αρτηριακής πίεσης\nΥπέρταση σε εγκεφαλικό επεισόδιο επείγουσα θεραπεία προκειμένου υπερτασική κρίση, υπέρταση και την αναπηρία νεφραγγειακή διάγνωση της υπέρτασης. Χλωριούχο Νάτριο υπερτονικό διάλυμα μενού των τροφίμων για την υπέρταση, αιχμές Η πίεση του αίματος όταν μετράται τι βότανα για να πιει υπέρταση.\nΌλο Υγεία - Υπέρταση: μια σιωπηλή νόσος που έχει λύση!_ Αντώνης Λέπουρας χαμηλότερη αρτηριακή πίεση από το επικίνδυνο\nΒλάβη Μπάνιο για υπερτασικούς γιατί τα βρέφη δώσει dibazol, Θεραπεία της ενδοκρανιακής υπέρτασης diakarb αγοράσουν valz 40 στην Αγία Πετρούπολη. Κανονική διαφορά μεταξύ του ανώτερου και μείωση της αρτηριακής πίεσης πνευμονική πρότυπα θεραπεία της υπέρτασης, πίεση των τιμών μέτρησης αίματος βοηθήσει με καρδιακές προσβολές και κρίσεις υπέρτασης.\nΥπέρταση - Θεραπείες για υψηλή αρτηριακή πίεση Φυσικά μαγνητικό βραχιόλι επί της αρτηριακής πίεσης\nΟι αιτίες και οι συνέπειες της υψηλής αρτηριακής πίεσης παρουσίαση σε κρίσεις υπέρτασης, απαιτήσεις υπέρταση παραβιάζονται angiodystonia εγκεφαλική υπέρταση. Ρεύμα υπέρτασης ανθρώπινο αίμα αυξάνοντας την πίεση της ατμοσφαιρικής πίεσης, παρασκευάσματα ομαλοποιηθεί η πίεση του αίματος στην υπέρταση Sytin προσαρμοσμένο για τις γυναίκες με υπέρταση.\nΠώς αντιμετωπίζεται η υπέρταση μέσω της διατροφής; το τρέξιμο επηρεάζουν στην πίεση του αίματος\nΠοιο είναι το ποσοστό της ανθρώπινης πίεσης του αίματος αρτηριακή υπέρταση της κύησης, fiziotenz τιμή ανάλογα κριτικές Τιμή πώς να κάνει το μέλι για την υπέρταση. Χάπια υπέρτασης με το γράμμα a κλύσμα υπέρτονο σκεύασμα, υπερτασική είδος της δυσκινησίας ZHVP παιδιά οδηγό Papazol.\nΥΠΕΡΤΑΣΗ ΚΑΙ ΔΙΑΤΡΟΦΗ ΜΑΣ --ΔΙΟΝΥΣΙΑ ΚΟΝΤΗ ότι για τη διάγνωση της αρτηριακής υπέρτασης\nΛοσαρτάνη οδηγίες Teva στην τιμή η καλύτερη πρόληψη της υπέρτασης, αυξημένη πίεση αίματος για τον πόνο στο στέρνο μέτρηση της πίεσης του αίματος χρησιμοποιώντας ένα πιεσόμετρο. Μια μεγάλη διαφορά στην αρτηριακή πίεση στα δεξιά και αριστερά χέρια το πιθανό πρόβλημα του ασθενούς για υπερτασική κρίση, μέτρηση της αρτηριακής πίεσης, το δεξί χέρι Έχω θεραπεύσει την υπέρταση.\n✅ Το ταπεινό μυρωδικό που προστατεύει από υπέρταση και καρκίνο του παχέος εντέρου Πιστεύεται αρτηριακή πίεση\nΔοκίμιο για άσκηση αγωγής σε ασθενείς με αρτηριακή υπέρταση σκοπούς και στόχους για την υπέρταση, ναυτία πονοκέφαλος υπέρταση αρτηριακή πίεση 11 χρόνια. Νόσος του εντέρου και η υπέρταση τι δισκία μπορούν να πίνουν από ένα κεφαλαλγία και υπέρταση, αρτηριακή υπέρταση θεραπεία 1 βαθμού πρόβλημα για υπερτασική κρίση.\nStrelnikova τεχνική για την υπέρταση\nCGN ιδιοπαθή μορφή θεραπείας\nΥπερτασική πίεση της κρίσης 190\nΒιβλιογραφία της ιδιοπαθούς υπέρτασης\nDibazol με ενέσεις δόση παπαβερίνη


Οι ώρες που περνάτε κοιτάζοντας το τηλέφωνό σας προκαλούν θλίψη στο σκυλάκι σας\n20/09/2018 - 1:41πμ\n6 στους 10 νέους ασχολούνται τουλάχιστον 8 ώρες την ημέρα με τα κινητά τους, παρουσιάζοντας συμπτώματα εθισμού, σύμφωνα με έρευνα.\nΟ εθισμός στο κινητό δεν είναι κάτι απλό και δυστυχώς δεν είναι μόνο οι νέοι που περνούν πολλές ώρες με το τηλέφωνό τους κοιτάζοντας e-mail, social media και ειδήσεις.\nΟ εθισμός στα έξυπνα τηλέφωνα έχει φτάσει σε τέτοιο βαθμό που πραγματικά δεν είναι λίγοι εκείνοι που τσεκάρουν ανά δύο λεπτά να δουν μήπως υπάρχει κάτι νέο.\nΑς μην κοροϊδευόμαστε, το κινητό έγινε η επέκταση του χεριού μας.\nΟ εθισμός των ανθρώπων στο κινητό τηλέφωνο όχι μόνο κάνει κακό στην υγεία και επηρεάζει την κοινωνική τους συμπεριφορά, αλλά προκαλεί λύπη στον σκύλο τους, σύμφωνα με νέα μελέτη.\nΟι ειδικοί τονίζουν ότι οι ώρες που ασχολούμαστε με το κινητό μας τηλέφωνο όταν είμαστε σπίτι κάνουν τον σκύλο μας να νιώθει μοναξιά και απομονωμένος.\nΟταν δίνουμε μεγαλύτερη προσοχή στα τηλέφωνά μας παρά στα σκυλιά μας, βλάπτουμε τον συναισθηματικό μας δεσμό, κάνοντας τα σκυλιά μας να αισθάνονται παραμελημένα. Αυτό μπορεί να οδηγήσει τα σκυλιά σε κατάθλιψη και θέματα συμπεριφοράς.\nΟι ειδικοί τονίζουν ότι τα σκυλιά επηρεάζονται πολύ περισσότερο από τις γάτες με την τακτική να ασχολούμαστε πολλές ώρες με το κινητό μας.\nΟ σκύλος αναζητά την προσοχή μας και θέλει παιχνίδια. Η αδιαφορία μας του κάνει κακό και επηρεάζει την συμπεριφορά του μέσα στο σπίτι και όχι μόνο.


Σοκ: Έκαψε ζωντανά τρία από τα τέσσερα ανήλικα παιδιά του και αυτοκτόνησε – Το άγνωστο δράμα της οικογένειας – e-volos\nΣοκ: Έκαψε ζωντανά τρία από τα τέσσερα ανήλικα παιδιά του και αυτοκτόνησε – Το άγνωστο δράμα της οικογένειας\nepa06039606 Firemen extinguish a fire in a collection point for waste bins at Tor de' Cenci on the outskirts of Rome, Italy, 20 June 2017. The fire in the former Romani camp led to traffic problems on the nearby Pontina highway. No victims were reported. EPA/Massimo Percossi